
Sfânta cuvioasă Emilia, mama Sfinţilor ierarhi Vasile cel mare, 
arhiepiscopul Cezareei Capadociei, Grigorie, episcopul Nissei, 
Petru, episcopul Sevastiei, Naveratie, monahul, Macrina şi Teodosia, 
diaconiţa 
( ianuarie şi 8 mai) 


În prima zi a anului, când Biserica prăznuieşte pe marele ierarh al Bisericii, Sfântul 
Vasile cel mare, este pomenită în fiecare an, aproape neştiut de mulţi dintre noi, 
maica sa, Sfânta Emilia, al cărei nume se tâlcuieşte „gingăşie”. Emilia şi Vasile au 
dat naştere la zece copii, dintre care nouă au ajuns la vârsta matură. Această familie 
binecuvântată a dat lumii nu mai puţin de 8 sfinţi. Sfânta Emilia şi-a crescut copii 
în dragoste de Dumnezeu şi Biserică. I-a învăţat ce înseamnă rugăciunea și bună- 
tatea, devenind astfel un adevărat model pentru toate mamele creștine. Prăznuirea 

sa este la 1 ianuarie s.v /14 ianuarie s.n şi 8 mai s.v /2l| mai s.n - ziua adormirii sa- 
le. 

Acatistul Sfintei cuvioase Emilia 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te sălă- 
şluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 
Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi Slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a în- 
gropat. Și a înviat a treia zi după Scripturi . 

Și S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


SR 5 e 


Acatistul Sfintei cuvioase Emilia - 8 mai - slujitor Dani: 
https://www.youtube.com/watch?v=ThZP4BZwmYVO0 


SR 5 e 


Troparul Sfintei cuvioase Emilai (glasul al 8-lea): Întru tine, maică cu osârdie s-a 
mântuit cel după chip; căci luând crucea, ai urmat lui Hristos; şi luptând, ai învăţat 
să nu se uite la trup, căci este trecător; ci să poarte grijă de suflet, de lucrul cel ne- 
muritor. Pentru aceasta și cu Îngerii se bucură, cuvioasă Emilia, duhul tău. 


Condacul Sfintei cuvioase Emilai (glasul al 2-lea): Pentru dragostea Domnului ai 
urât odihna şi pofta, cu postul curățindu-ți sufletul tău, tare ai biruit fiarele; ci, şi 
acum, cu rugăciunile tale, sfarmă taberele celor potrivnici. 


&&& 


Condacul 1 

Domnul Dumnezeul cerului şi al pământului te-a chemat la cununa sfințeniei, 
Sfântă Emilia, iar tu te-ai făcut vlăstar îmbelşugat aducând la Hristos, toate roadele 
pântecelui tău. Ceea ce acum petreci în ceruri în bucuria familiei tale pământești 
reîntregite, te chemăm să cauţi și spre noi care cu umilinţă și nădejde, îţi strigăm: 
Bucură-te, Sfântă Emilia, mamă de sfinţi, te rugăm Sfinţește-ne și pe noi! 


Icosul 1 

Cetele îngereşti au tremurat de bucurie văzând viața ta, Sfântă Emilia, căci ai fost 
semn de îndreptare al Evei prin virtuțile pe care Dumnezeu le-a sădit în tine dar 
pe care tu însăţi cu voinţa le-ai crescut pentru a le aduce jertfă curată şi plină de iu- 

bire Domnului. Ne închinăm vieţuirii tale pline de evlavie şi credinţă şi te rugăm să 
primeşti darul nostru: 

Bucură-te, suflet de monahie trăind doar cu trupul în lume; 

Bucură-te, iubindu-L pe Dumnezeu înainte de orice; 

Bucură-te, dându-l Lui tot ce erai şi tot ce aveai; 

Bucură-te, soţie şi mamă a credinţei; 

Bucură-te, însoţitoarea celor care caută alinarea cerească; 

Bucură-te, mângâietoarea pruncilor; 

Bucură-te, înger pământesc cu aripi de rugăciune; 

Bucură-te, model de viaţă duhovnicească; 

Bucură-te, Sfântă Emilia, mamă de Sfinţi, te rugăm Sfinţește-ne și pe noi! 


Condacul 2 

Te-ai născut din tată, mucenic pentru Hristos, Sfântă Emilia şi prin aceasta, Dum- 
nezeu a aşezat în inima ta să nu primeşti nici o altă rânduială a lumii decât cea care 
căuta sfințenia. De aceea, l-ai ales pe Vasile, drept soţ credincios şi împreună cu 
Macrina, mama lui, la fel de iubitoare de Dumnezeu, l-aţi cântat Domnului, care v- 
a binecuvântat căsnicia: Aliluia! 


Icosul 2 

Puterea lui Dumnezeu a fost asupra casei tale, Sfântă Emilia, dăruindu-vă 10 prun- 
ci, moştenirea Domnului și răsplata pântecelui, fiindcă Domnul şi-a împlinit faţă de 
tine şi de soțul tău promisiunea: "Te va iubi, te va binecuvânta, te va înmulți şi va 
binecuvânta rodul pântecelui tău”. Ne bucurăm și te lăudăm: 

Bucură-te, prea mărindu-L pe Dumnezeu în toate zilele vieții tale; 

Bucură-te, crescând copiii în lumina lui Hristos după voia Lui cea sfântă; 
Bucură-te, educându-i "întru învăţătura şi certarea Domnului”; 

Bucură-te, sădind în ei dragostea de slujbe şi trăirea rugăciunii; 

Bucură-te, fiind ajutată de Sfânta Macrina cea bătrână, mama soțului tău; 
Bucură-te, având mare sprijin în soacra ta; 

Bucură-te, că ai arătat că pe mamă n-o face naşterea, ci creşterea cea bună; 
Bucură-te, că nu ai deznădăjduit când Dumnezeu I-a luat la EI pe unul dintre copii; 
Bucură-te, Sfântă Emilia, mamă de Sfinţi, te rugăm Sfinţește-ne și pe noi! 


Condacul 3 

Dumnezeu v-a chemat ca părinti, Sfântă Emilia, să fiți păzitori, veghetori şi ocro- 
titori ai copiilor voştri, să îi păziţi de tâlharii care caută să le răpească sufletul, să îi 
apropiaţi de Domnul Hristos şi să rămână credincioși, iar aceştia au crescut în bună 
cuviință şi I-au strigat toată viaţa lui Dumnezeu: Aliluia! 

Icosul 3 

Ca o mamă creştină, ai cugetat continuu la cei 9 copii ai tăi, rămași în viaţă, Sfântă 
Emilia luptând să îi păzeşti de dușmanii văzuţi şi nevăzuţi. Ai fost o pildă de vie- 
țuire sfântă pentru ei, împreună cu soțul tău Vasile şi soacra Macrina, păzindu-i de 
primejdiile lumii. Te rugăm să ne ocroteşti şi pe noi care te chemăm: 

Bucură-te, paznic credincios al faptelor copiilor; 

Bucură-te, căci i-ai înarmat cu "sabia Duhului, care este Cuvântul lui Dumnezeu”; 
Bucură-te, fiind tu însăți exemplu de virtute şi credință; 

Bucură-te, cerând în toate ajutorul, iluminarea și sprijinul Atotputernicului Dum- 
nezeu; 

Bucură-te, încredințându-i Lui pe copii; 

Bucură-te, hrănindu-i cu harul Sfintelor 'Taine; 

Bucură-te, îndulcindu-i cu dulceaţa rugăciunior şi a cântării de psalmi; 

Bucură-te, căci prin toate acestea, vrăjmaşul nu i-a vătămat în nici un fel; 
Bucură-te, Sfântă Emilia, mamă de Sfinţi, te rugăm Sfinţește-ne și pe noi! 


Condacul 4 

Ai înfruntat suferințele amare ale vieţii cu credința în Dumnezeu, Sfântă Emilia, 
căci de mică, ai rămas orfană de ambii părinți, apoi ca mamă ai fost mult încercată 
de boala fiului tău, Vasile care a fost vindecat miraculos de Dumnezeu. Inima ta a 
fost atinsă şi mai adânc de suferinţă la moartea unui dintre copii, dar tu mereu ai 
crezut că te afli sub ocrotirea Domnului, căruia nu ai încetat să Îi strigi: Aliluia! 


Icosul 4 

În toate furtunile vieţii te-ai arătat ca o femele vitează, o eroină adevărată, Sfânta 
noastră Emilia. Ai biruit durerea cu demnitate, mai ales atunci când soțul tău a tre- 
cut la Domnul, pe când ai născut ultimul copil, iar ostenelile şi frământările nu te- 
au îngenuncheat, pentru că mereu ai avut în gând binele copiilor. Te slăvim pentru 
tăria pe care ţi-ai luat-o din iubirea faţă de Hristos şi te chemăm: 

Bucură-te, pildă pentru părinți în educaţia morală a copiilor; 

Bucură-te, topindu-te precum lumânarea de dragul lor; 

Bucură-te, sprijinindu-i la studii; 

Bucură-te, căsătorindu-le pe cele 4 fete cu bărbaţi credincioși; 

Bucură-te, dându-i fiecărui copil partea cuvenită din moştenire; 

Bucură-te, jerfindu-ți viaţa pentru familie; 

Bucură-te, luptând aprig pentru copii; 

Bucură-te, muncind până la istovire, pentru bunăstarea lor; 

Bucură-te, Sfântă Emilia, mamă de Sfinţi, te rugăm Sfinţește-ne și pe noi! 


Condacul 5 

Iubirea ta de mamă a fost covârşitoare, Sfântă Emilia, căci prin dragostea ta, ai 
mângâiat şi ai îndulcit amărăciunea copiilor. Ai vindecat-o pe fiica ta cea mare, 
Macrina, făcând rugăciuni toată noaptea şi plângând pentru boala ei, iar a doua zi 
ai însemnat-o cu semnul Sfintei Cruci peste umflătura de la piept, iar aceasta s-a 
făcut bine, cu desăvârșire lăudându-L pe Dumnezeu: Aliluia! 


Icosul 5 

Harul lui Dumnezeu a fost mereu cu tine, Sfântă Emilia, la care tu ai adăugat lucra- 
rea luptei tale personale în care ai primit ajutor de la soacră dar cel mai mult de la 
fiica ta, Macrina. Ai iubit-o mult, căci ea te-a bucurat de la o vârstă mică prin vir- 
tuțile sale, prin înflorirea tinereţii ei şi prin frumuseţea caracterului ei, iar noi te 
chemăm: 

Bucură-te, îngrijindu-te de sufletul copiilor; 

Bucură-te, ajutată fiind de fiica ta cea mare, Macrina; 

Bucură-te, căci aceasta ţi-a fost tovarăș în osteneli; 

Bucură-te, devenind un suflet şi o inimă cu ea; 

Bucură-te, mamă şi fiică binecuvântate; 

Bucură-te, că împreună v-aţi retras la Mânăstire; 

Bucură-te, ducând acolo vieţuire curată; 

Bucură-te, nedespărțite până la moarte; 

Bucură-te, Sfântă Emilia, mamă de Sfinţi, te rugăm Sfinţește-ne și pe noi! 


Condacul 6 

Ai cultivat în inima copiilor tăi, de mici, dragostea pentru aproapele, Sfântă Emilia, 
îngrijindu-te nu numai de cei ai casei dar şi de săraci şi de îndureraţi, care l-au 
mulțumit lui Dumnezeu: Aliluia? 


Icosul 6 

Ai fost evlavioasă şi iubitoare de oameni, Sfântă Emilia, ca un înger al mângâ:ierii, 
hrănind săracii, primind și îngrijind străinii, împărțind averea dăruită de Dumne- 
zeu, iar noi te lăudăm: 

Bucură-te, ajutorul multor nefericiți; 

Bucură-te, dăruind cu mână largă şi cu inimă bună; 

Bucură-te, căci Dumnezeu ţi-a dat pentru asta, multe bunuri materiale şi duhovni- 
cești; 

Bucură-te, îngrijindu-te şi de hrana sufletească a celor nevoiaşi; 

Bucură-te, plină de cuvinte de mângâiere, întărire și încurajare; 

Bucură-te, învăţându-i şi pe copii iubirea de oameni; 

Bucură-te, fiind exemplu pentru ei în toate; 

Bucură-te, căci în viaţa lor au devenit mari iubitori de milostenie; 

Bucură-te, Sfântă Emilia, mamă de Sfinţi, te rugăm Sfințeşte-ne şi pe noi! 


Condacul 7 

Ai împlinit cu desăvârşire, îndemnul Domnului, Sfântă binecuvântată Emilia, care 
a propovăduit: "Lăsaţi copii să vină la Mine şi nu-i opriți, căci a unora ca acestora 
este Împărăţia lui Dumnezeu”, dar mai mult decât atât tu ţi-ai dus 6 din cei 10 co- 
pii sfinți la Hristos, căci Dumnezeu le-a dat cununi de sfinți, episcopilor Vasile cel 
mare, Grigorie de Nyssa, Petru al Sevastiei, dar şi fiicei tale, Macrina, împreună cu 
Teodosia, diaconiţa și Navcratie, monahul, toți prăznuiți de Biserică unde glasurile 
lor cântă în Cer: Aliluia! 


Icosul 7 

Știind că vrednicia slujirii preoţeşti este mai presus de demnitatea împărătească, ţi- 
ai dorit ca familia ta să dea şi clerici care să slujească Bisericii, "păstorind cu ştiin- 
ță şi cu pricepere”, Sfântă Emillia. De aceea, te-ai rugat fierbinte Domnului să rân- 
duiască preoția pentru fiii tăi, adăpându-ți dorul acesta cu lacrimi sfinte şi aștep- 
tând împlinirea lui, iar noi te lăudăm: 

Bucură-te, pregătind copiii de mici pentru slujirea preoțească; 

Bucură-te, dorind cinstea cea mai înaltă a unei familii; 

Bucură-te, aceasta fiind să dăruiască preoţi Celui PreaÎnalt; 

Bucură-te, că Dumnezeu a ascultat rugăciunea ta; 

Bucură-te, că 3 dintre fiii tăi au ajuns episcopi; 

Bucură-te, că celălalt fiu a îmbrăcat haina monahală; 

Bucură-te, jertfind Domnului roadele pântecelui tău; 

Bucură-te, ridicând mulţumire fierbinte Arhierelui veşnic; 

Bucură-te, Sfântă Emilia, mamă de Sfinţi, te rugăm Sfințeşte-ne și pe noi! 


Condacul 8 

Dumnezeu te-a încercat încă odată, Sfântă Emilia, când l-a luat la EI pe fiul tău, 
Navcratie, monahul de 27 de ani, care se nevoia în pustie, îngrijind bătrânii săraci 
şi bolnavi. Acesta trăia într-un ţinut îndepărtat şi disprețuind toate cele pe care le 
avea a ales viaţa ascetică, strigându-l lui Dumnezeu: Aliluia! 


Icosul 8 

Fiul tău, Naveratie, era foarte priceput la pescuit, Sfântă Emilia, trăind lângă râul 
Iris care avea ape năvalnice şi cascade adânci, iar într-o zi a alunecat în apă încer- 
când să dezlege mreaja încurcată şi s-a înecat împreună cu tovarășul lui de pustni- 
cie. Te rugăm primește aceste cuvinte: 

Bucură-te, că ai primit vestea cea rea, cu multă durere; 

Bucură-te, că ai plâns ca mamă; 


Ar Dr De De Dr de De Dr De De De e Dr Dr Dr De de De de de dr fr A A 


Xp XP XP IP IP ID e E 30 IE 3 2 DP 2 E E 30 30 30 IE De DE E IE IE E E XX 


Die De de De Dr De De De De De De Dr Dr De De De e De dr Dr de de de dr dr d 


Xp PP XP IP IP E 0 E 30 E 3 2 2 2 2 E 30 E IE IE 2 E XX 


Bucură-te, înfruntând durerea ca o creştină credincioasă; 

Bucură-te, că n-ai fost doborâtă de pătimire; 

Bucură-te, că ai rămas liniștită şi răbdătoare; 

Bucură-te, înfruntând suferinţa cu demnitate; 

Bucură-te, suflet viteaz şi curajos; 

Bucură-te, biruind firea omenească; 

Bucură-te, Sfântă Emilia, mamă de Sfinţi, te rugăm Sfinţește-ne și pe noi! 


Condacul 9 

După ce ţi-ai aranjat toți copiii, te-ai retras la o Mânăstire de femei, unde ai găsit 
medicamentul duhovnicesc al tristeţii tale de mamă, Sfântă Emilia, trăind acolo 
viaţă liniștită şi rugându-te lui Dumnezeu: Aliluia! 


Icosul 9 

Trăind în acel ţinut minunat aflat pe un munte împădurit cu ape cristaline, te-ai 
adâncit în viaţa duhovnicească a Mânăstirii, împreună cu fiica ta Macrina, iar noi te 
chemăm: 

Bucură-te, cercetând Sfânta Scriptură; 

Bucură-te, rugându-te neîncetat; 

Bucură-te, cântând psalmi; 

Bucură-te, iubind neagoniseala; 

Bucură-te, desăvârşindu-ți smerenia; 

Bucură-te, adunând comori duhovnicești; 

Bucură-te, împodobindu-ţi sufletul cu bucurii îngereşti; 

Bucură-te, asemănându-te cu Sfinţii Îngeri; 

Bucură-te, Sfântă Emilia, mamă de Sfinţi, te rugăm Sfinţește-ne și pe noi! 


Condacul 10 
Petrecând viaţa în felul acesta ai ajuns la adânci bătrâneţi, Sfântă Emilia, iar sufle- 
tul tău se bucura în Domnul: Aliluia! 


Icosul 10 

Te gândeai în fiecare zi la plecarea spre viaţa cealaltă trăind neîncetat cu amintirea 
morții, Sfântă Emilia, iar noi te lăudăm: 

Bucură-te, pregătindu-ţi sufletul pentru Judecată; 

Bucură-te, împărtăşindu-te cu Sfintele Taine; 

Bucură-te, dorind să ajungi în Împărăţia lui Dumnezeu; 

Bucură-te, tânjind să stai înaintea Lui, cu Cetele îngerești; 


a ee ie 


Bucură-te, așteptând revederea cu ei; 

Bucură-te, aducând toate roadele iubirii la Dumnezeu; 
Bucură-te, cea plină de nostalgia cerului; 
Bucură-te, Sfântă Emilia, mamă de sfinţi, te rugăm Sfinţește-ne și pe noi! 


Condacul 11 

Dumnezeu ţi-a auzit dorul nemărginit de Împărăţia Lui, Sfântă Emilia şi te-a luat la 
EI în pace. Înainte de moarte ţi-ai chemat copiii, Petru şi pe Macrina şi le-ai spus: 
”Ţie, Doamne, Îţi închin întâiul şi al zecelea rod al pântecelui meu. Întâiul rod este 
fiica mea cea întâi născută, iar al zecelea este fiul meu cel din urmă născut. După 
legea lui Moise, primul şi al zecea dintre roade sunt aduse prinos şi închinate Ție. 
Fie deci ca binecuvântarea Ta şi harul Tău să vină asupra acestui întâi rod ale meu 
şi asupra celui de-al zecelea!” Iar ei I-au strigat lui Dumnezeu: Aliluia! 


Icosul 11 

După ce ţi-ai încheiat binecuvântarea, ţi-ai încheiat şi viaţa pe pământ, după ce ai 
cerut să fii îngropată lângă trupul soțului tău, Sfântă Emilia. Noi te chemăm, cu la- 
crimi, să ne ajuţi şi îţi cântăm: 

Bucură-te, urcând cu sufletul tău sfânt la Dumnezeu; 

Bucură-te, lăsând binecuvântarea copiilor ca o mare mângâiere; 

Bucură-te, trimiţându-le binecuvântările tale; 

Bucură-te, glas adăpat de harul lui Dumnezeu; 

Bucură-te, îngropată în Biserica celor 40 de Sfinţi mucenici; 

Bucură-te, rămânând în amintirea copiilor tăi veşnic; 

Bucură-te, cea plină de virtuţi; 

Bucură-te, ducând cu tine în cer faptele tale bune; 

Bucură-te, Sfântă Emilia, mamă de Sfinţi, te rugăm Sfinţește-ne și pe noi! 


Condacul 12 

Ai plecat la Dumnezeu lăsând în urma ta o comoară alcătuită din "vase purtătoare 
de Hristos” pe care le-ai zidit cu harul lui Dumnezeu şi cu luptele tale bune, Sfântă 
Emillia. Nu ai fost doar o mamă cu mulţi copii, ci şi o mamă cu darul educaţiei, al 
iubirii de suflete mai mult decât de trupuri, iar acum te bucuri cu Îngerii în Rai: 
Aliluia! 


Icosul 12 

Ai fost ca ”o vie roditoare”, o viță de vie plină de multe şi frumoase roade, Sfântă 
Emilia. Ne închinăm vieţuirii tale şi te lăudăm: 

Bucură-te, mamă binecuvântată de Dumnezeu cu copii mulți și buni; 

Bucură-te, ajunsă la înălțime morală şi duhovnicească; 

Bucură-te, dând Bisericii sfinți; 

Bucură-te, căci aceștia au fost călăuze duhovniceşti vestite şi mult lăudate; 
Bucură-te, miluind săracii cu hrana trupească; 

Bucură-te, sporindu-le nădejdea cu hrana cea cerească; 

Bucură-te, trăind pentru Hristos și numai pentru El; 

Bucură-te, înălțându-i pe copii tăi la cer; 

Bucură-te, Sfântă Emilia, mamă de Sfinţi, te rugăm Sfinţește-ne și pe noi! 


Condacul 13 (de 3 on) 

Sfântă binecuvântată Emilia, cea care pentru viaţa ta roditoare ai fost ridicată de 
Dumnezeu la tronul Lui, te rugăm să ne dai binecuvântarea ta de mamă să păşim și 
noi pe calea sfinţeniei, ca împreună cu tine, să Îi strigăm Domnului: Aliluia! 


Se zice apoi, iarăşi: 


Icosul 1 

Cetele îngereşti au tremurat de bucurie văzând viața ta, Sfântă Emilia, căci ai fost 
semn de îndreptare al Evei prin virtuțile pe care Dumnezeu le-a sădit în tine dar pe 
care tu însăţi cu voinţa le-ai crescut pentru a le aduce jertfă curată și plină de iubire 
Domnului. Ne închinăm vieţuirii tale pline de evlavie şi credință și te rugăm să 
primești darul nostru: 

Bucură-te, suflet de monahie trăind doar cu trupul în lume; 

Bucură-te, iubindu-L pe Dumnezeu înainte de orice; 

Bucură-te, dându-l Lui tot ce erai şi tot ce aveai; 

Bucură-te, soţie şi mamă a credinţei; 

Bucură-te, însoţitoarea celor care caută alinarea cerească; 

Bucură-te, mângâietoarea pruncilor; 

Bucură-te, înger pământesc cu aripi de rugăciune; 

Bucură-te, model de viaţă duhovnicească; 

Bucură-te, Sfântă Emilia, mamă de Sfinţi, te rugăm Sfinţește-ne și pe noi! 


şi Condacul 1 

Domnul Dumnezeul cerului şi al pământului te-a chemat la cununa sfinţeniei, 
Sfântă Emilia, iar tu te-ai făcut vlăstar îmbelşugat aducând la Hristos, toate roadele 
pântecelui tău. Ceea ce acum petreci în Ceruri în bucuria familiei tale pământeşti 
reîntregite, te chemăm să cauţi şi spre noi care cu umilinţă și nădejde, îţi strigăm: 
Bucură-te, Sfântă Emilia, mamă de Sfinţi, te rugăm Sfinţește-ne și pe noi! 


Apoi, se spune această: 

Rugăciune 


Îţi aducem laude și închinăciuni, Sfântă Emilia, mamă de sfinţi, prietena săracilor 
şi tovarăşa suferinzilor, care acum te bucuri de roadele virtuţilor tale în Ceruri. Te 
rugăm să primeşti aceste umile cuvinte, Sfântă Emilia şi te rugăm să creşti în ini- 
mile noastre amintirea cuvântului Domnului: ”voi să-Mi fiți sfinți, căci Eu sunt 
Sfânt, Eu, Domnul. Eu v-am pus deoparte dintre popoare, ca să fiți ai Mei”. 


Tare mult ne dorim să fim ai Lui, Sfântă Emilia, dar am crescut strâmb în cugetare 
şi am devenit ca nişte buruieni fără stăpân, plini de spinii păcatelor şi murdăria pa- 
timilor. Cu adevărat avem nevoie de tine, să cauţi copilul din noi, cel care încă 
plânge nemângâiat, care caută lumina lui Dumnezeu şi care are nevoie de mamă 
credincioasă și iubitoare care să îl altoiască drept şi neclintit pe drumul spre sfin- 
țenie. 


Te chemăm cu glasuri de prunci să ne vindeci rănile copilăriei, abuzurile, respin- 
gerea, amintirea răului, umilințele, izolarea, lipsurile sufletești şi materiale care 
toate lasă urme adânci și nu ne îngăduie să ne ridicăm din mreaja trecutului pentru 
a ne bucura de darurile lui Dumnezeu. 


Te rugăm să mijloceşti la Domnul Hristos iertarea păcatelor şi să duci până la EI 
dorul nostru de sfinţenie, ca la sfârşitul vieții să ne bucurăm împreună cu tine în 
Impărăția Tatălui, a Fiului şi a Sfântului Duh, în vecii vecilor. Amin! 


Și apoi se face Otpustul: Doamne, lisuse Hristoase, Fiul lui Dumnezeu pentru 
rugăciunile prea curatei Maicii Tale, ale Sfintei Emilia şi ale tuturor Sfinţilor, mi- 
luieşte-ne şi ne mântuieşte pe noi. Amin! 


Sursa: 
https://salutis8.wordpress.com/2022/05/07/acatistul-sfintei-cuvioase-emilia-mama-sfintilor- 
ierarhi-vasile-cel-mare-arhiepiscopul-cezareei-capadociei-grigorie-episcopul-nissei-petru- 


episcopul-sevastiei-naveratie-monahul-macrina/ 


https://acoperamantulmaiciidomnului.wordpress.com/2022/04/20/acatistul-sfintei-emilia- 
mama-sfantului-vasile-cel-mare-l-ianuarie-8-mai/ 

Sfântul Nicolae Velimirovici - Proloagele de la Ohrida - Pomenirea Sfintei 
cuvioase Emilia (6 mai) 


Sfintul Nicolae Velimirov SR - 


Vol. i 
lanuarie - lunie 


Emilia a fost maica Sfântului Vasile cel mare. Ea în tinereţile ei a dorit să se afie- 
rosească Domnului, dar părinţii au stăruit ca ea să se mărite. 


Emilia a adus pe lume nouă copii, iar ea le-a insuflat tuturor copiilor ei într-o ase- 
menea măsură duhul lui Hristos, încât cinci dintre ei au devenit sfinți mari ai Bise- 
ricii: Vasile cel mare, Grigorie de Nyssa, Petru episcopul Sevastelor, Macrina şi 
Teosevia. 


La adânci bătrâneţe Emilia a întemeiat o mânăstire de femei, întru care a vieţuit 
până la sfârşitul vieţii, alături de fiica ei, Macrina. 


Prea cuvioasa Emilia s-a săvârşit în Domnul la anul 375, în opt zile ale lunii mai 
Proloage de la Ohrida - Pomenirea Sfintei cuvioase Macrina (30 mai) 
Această Sfântă Macrina a fost bunica Sfântului Vasile cel mare. Ea era vestită pen- 


tru marea ei înțelepciune, credinţă şi evlavie. Ea a fost uceniţa Sfântului Grigorie, 
făcătorul de minuni din Neocezareea. 

În timpul domniei lui Dioclețian, Macrina şi-a lăsat casa şi împreună cu bărbatul ei 
Vasile s-au dus şi s-au ascuns în pustietăţi şi în codri. Proprietăţile lor au fost con- 
fiscate de păgâneasca stăpânire, dar Macrina şi cu bărbatul ei nu au regretat nimic. 
Lipsiţi de toate în afară de dragostea lor pentru Dumnezeu, ei şi-au făcut casă din 
pustietatea codrului, unde au vieţuit timp de şapte ani. 


Prin dumnezeiasca purtare de grijă, din munte se pogorau la ei capre, care le asi- 
gurau lor hrană zilelor. 


Ei amândoi au adormit cu pace în veacul al patrulea, după ce au trecut prin su- 
ferinţe mari pentru credinţa lor. 

Sfânta Emilia, mama Sfântului ierarh Vasile cel mare, Capadocia, Turcia (1 
ianuarie) 


In prima zi a anului, când Biserica prăznuieşte pe marele ierarh al Bisericii, Sfântul 
Vasile cel mare, este pomenită în fiecare an, aproape neştiut de mulți dintre noi, 
maica sa, Sfânta Emilia, al cărei nume se tâlcuieşte „gingăşie”. 


Aceasta, încă din pruncie era deosebit de virtuoasă dorind a petrece restul vieţii 
sale în feciorie. Deşi orfană, pentru aleasa ei frumuseţe mulţi doreau a o avea soţie, 
însă dânsa rămânea neînduplecată. Însă începând a se teme că de nu se va căsători 
va ajunge pradă silniciei vreunuia dintre cei ce o doreau de soţie, se căsători cu 
înțeleptul şi bunul Vasile care era vestit dascăl de retorică şi mai presus de toate, 
creştin evlavios. 


Dumnezeu binecuvântă această familie cu roadă bogată, căci alături de părinţi, 
Sfinţi Emilia şi Vasile, cinstiți de Biserică, din cei 10 prunci ai lor, au fost slăviţi 
cu sfinţii: 


XP PP PP IP IP 3 3 II II II 2 E E E XX 
Xp PP PP IP IP 3 E II II II 2 E E E E E XXX 


Ar Dr De De Dr de De Dr De De De de Dr De dr Dr de De e de dr fr A A 


Die De de De Dr De De De De De De Dr Dr de De De dr De Ar De De de de dr drd 


- Sfântul ierarh Vasile cel mare: 


- Sfântul ierarh Petru al Sevastei: 

- şi un alt fiu, Naveratie, care a îmbrăcat şi el haina monahală, trecând la Do- 
mnul la 27 de ani şi proslăvit mai apoi de Biserică. 

Copiii au avut în părinţii lor pildă de virtute întru facerea de bine, a cărui vedere îi 
însufleţea să le urmeze lor. 


Sfântul Vasilie a murit la puţin după naşterea celui de-al 10-lea prunc al lor care 
avea să devină Sfântul Petru, episcopul Savastei. 


Sfânta Macrina, cea dintâi născută, a devenit ajutor de nădejde al mamei sale în 
creşterea acestui băiat. Căci Macrina rămăsese cu mama sa după neaşteptata ple- 
care la cele veşnice a logodnicului ei. Ea stăruia a crede că logodnicul îi era încă 
viu în Hristos şi că trebuia să-i rămână pururea credincioasă. Astfel, îşi închină via- 
ţa fecioriei, rugăciunii Şi slujirii aproapelui. 


Sfântul Grigorie al Nyssei descrie acest răstimp din viaţa mamei şi surorii lui: 
„Mama slujea nevoilor duhovniceşti ale fiicei, iar fiica lua asupra ei nevoile tru- 
peşti ale mamei. De pildă, adeseori Macrina făcea cu mâinile ei pâinea pe care ma- 
ma sa o mânca. Dar nu socotea că aceasta ar fi grija ei cea mai de căpetenie, căci 
credea că se cuvine celei ce trăieşte în feciorie să se îngrijească întâi de toate cu lu- 
crurile sfinte. Însă în timpul cei mai rămânea, nu numai că făcea pâinea maicii sale, 
dar se îngrijea de toate celelalte treburi casnice laolaltă cu mama sa...” 


Macrina ducea o viaţă curată şi neprihănită urmând poveţei mamei sale. Dar ase- 
menea, prin purtarea sa, Macrina era pildă mamei sale, încât se întreceau una pe 
alta în nevoinţă, apropiindu-se astfel încet către nematerialnica şi desăvârşita vie- 
ţuire a monahilor. Mama şi fiica prinseră a preschimba moşia familiei lor într-o ob- 
şte monahicească pentru bărbaţi şi femei deopotrivă. Ele trăiau acolo fără osebire, 
în tovărăşie cu monahii ce le fuseseră slujitori. 


Ajunsă la adânci bătrâneţi, Sfânta Emilia îşi chemă copiii la dânsa şi îşi puse mâi- 
nile pe Macrina şi pe Petru, care şedeau de o parte şi de alta, apoi strigă către Dom- 
nul: 

- Ţie, Doamne, Îţi închin întâiul şi al zecelea rod al pântecelui meu. Întâiul rod este 
fiica mea cea întâi născută, iar al zecelea este fiul meu cel din urmă născut. După 
Legea lui Moise, primul şi al zecea dintre roade sunt aduse prinos şi închinate ie. 
Fie deci ca binecuvântarea Ta şi harul Tău să vină asupra acestui întâi rod al meu şi 
asupra celui de-al zecelea. 


Sfânta Emilia îşi dădu cu pace sufletul în mâinile Domnului la 8 mai 375, fund 
înmormântată lângă soţul ei, aşa cum dorise. 

Aşa de încredinţată a fost Sfânta Macrina cea tânără de sfinţenia părinților săi şi de 
îndrăznirea lor înaintea lui Dumnezeu, încât pe patul de moarte îi aduse aminte 
fratelui ei, Sfântul Grigorie ale Nyssei: 

- Ai ajuns vestit în cetăţi şi între noroade şi neamuri. Bisericile lui Hristos trimit 
după tine şi te poftesc să le ajuţi şi să le îndreptezi. Oare nu bagi de seamă harul? 
Dă mulţumire lui Dumnezeu, care cu rugăciunile părinților noştri, te-a înălţat pe 
aceste semeţe piscuri. Căci tu, prin tine însuţi, nu ai nici o putere. 


Viaţa Sfintei Emilia pe scurt poate fi aflată în: 
VIEŢILE SFINŢILOR 
CĂSĂTORIȚI 


CĂSĂTORIA 


LILLE 


cale spre sfințenie 


2 


Sursa: 
https://sfintisiicoane.wordpress.com/2012/01/01/sfanta-emilia-mama-sfantului-ierarh- 
vasile-cel-mare-capadocia-tureia-l-ianuarie/ 

Sfinţii Emilia şi Vasilie cel bătrân 


CĂSĂTORIA 


cale spre sfințenie 


5 mai sau 30 mai 
Cappadocia, sec. IV 


Această vestită pereche a dat naştere la zece copii (dintre care nouă au ajuns la vâr- 
sta matură). Trei dintre ei - Sfântul Vasile cel mare, Sfântul Grigorie al Nyssei şi 
Sfântul Petru al Sevastei - au fost episcopi. Primii doi sunt între părinții de frunte ai 
Bisericii, fiind doi dintre cei trei vestiți părinţi cappadocieni. 

Copilul lor cel mai mare, Sfânta Macrina cea tânără (19 iulie) a fost numită „învă- 
țătoarea” de către fratele ei Grigorie, cel care i-a însemnat viaţa şi învăţătura în 
scrierea Viaţa Macrinei. 


Un alt fiu, Naveratie, a fost călugăr, murind la vârsta de douăzeci şi şapte de ani 
într-un accident la pescuit. Şi el e pomenit ca sfânt (8 iunie). 


Sfântul Grigorie Teologul (din Nazianz) a vorbit despre Sfinţi Emilia şi Vasile în 
cuvântul la îngroparea iubitului său prieten, fiul lor, Sfântul Vasile cel mare care a 
murit la | ianuarie 379. 


Sfântul Grigorie exclamă: „Unirea părinţilor - părtaşi întru unimea virtuţii tot pe 
cât şi în unirea trupească - a fost deosebită în multe alte chipuri, precum dărnicia 
către săraci, primirea străinilor, curăţia sufletească ivită din înfrânare, dăruirea unei 
părți din averile lor lui Dumnezeu... 

Dar îmi pare că cel mai mare şi mai vestit semn deosebit al căsniciei lor a fost fap- 
tul de a fi avut asemenea copii minunaţi. Negreşit că basmele elinilor au pilde de 
părinți cu mulți copii sau cu copii minunaţi. Dar noi înşine am cunoscut această 
pereche, ale cărei însuşiri, chiar fără a ţine seama de faptul că erau părinţii unor 
astfel de copii, ar fi fost de ajuns pentru slăvita lor faimă. Şi tot aşa, măreţia 
copiilor lor, chiar fără propria lor strălucire întru virtute, i-ar fi făcut să întreacă pe 
toți oamenii. Căci dacă unul sau doi din urmaşii lor ar fi fost oameni aleşi, am fi 
putut pune acest lucru pe seama firii lor; dar când toţi sunt deosebiți, vrednicia şi 
lauda se cuvin în chip limpede celor care i-au crescut. 


Aceasta se vădeşte prin blagoslovitul număr (de copii ai lor) care au fost preoţi şi 
fecioare (adică trăind ca nişte călugăriţe) şi prin aceia care, căsătorindu-se, nu au 
îngăduit ca vreun lucru din căsnicia lor să-i împiedice la aceeaşi faimă întru vir- 
tute: 


Astfel că ei au făcut ca deosebirea dintre ei să ţină doar de starea căsătoriei şi nu de 
felul vieţuirii. 


Cine nu l-a cunoscut pe Vasilie, părintele arhiepiscopului nostru, un nume măreț 
pentru orişicine, ale cărui părinteşti rugăciuni era ascultate cum nu mai fuseseră ale 
nimănui altcuiva? Că pe toţi i-a întrecut în virtute şi numai fiul său l-a oprit a ţine 
locul cel mai de cinste. 


Și cine nu a cunoscut-o pe Emilia, care a fost chemată a fi la înălțimea numelui ei - 
ori mai curând a dovedit prin vieţuirea ei că era cu adevărat vrednică a purta acest 
nume? Căci ea cu dreptate a purtat acest nume ce însemnează gingăşie. Şi, în scurt 
grăind, era socotită a avea acelaşi loc între femei precum soţul ei între bărbaţi.” 


În Viaţa Macrinei, Sfântul Grigorie al Nyssei descrie cum a avut loc căsătoria pă- 
rinţilor săi: „Maica noastră era deosebit de virtuoasă şi dorea a-şi păstra fecioria, 
petrecându-şi întru neprihănire întreaga viaţă. Dar era orfană, lipsită de amândoi 
părinţii, iar faima frumuseţii sale stârnise multor tineri dorinţa de a se însura cu ea. 
A început a se teme că, de nu se va mărita de bunăvoie cu unul dintre ei, ar putea 
ajunge pradă unei satanice silnicii şi răpită de vreunul dintre cei răniți de fru- 
museţea ei. Deci a primit a se mărita cu cel ce avea o fire cu totul aleasă - cu Vasi- 
lie, tatăl nostru - ca să-l aibă ocrotitor al vieţii şi curăţiei sale”. 


S-a încredinţat că luase hotărârea cea bună căsătorindu-se cu Vasilie printr-o vede- 
nie, pe care a avut-o chiar înainte de a da naştere primului copil. Spune Grigorie: 
„Când mama urma să nască pe întâiul ei născut, a văzut în vis cum ţinea în braţe 

pruncul, o fetiţă. Apoi a văzut un bărbat strălucit care, după ce a strigat pe copilă 
Tecla, a rostit acel nume de trei ori. Apoi a pierit. De îndată ce s-a trezit, mama a şi 
născut copilul cu uşurinţă”. 


Emilia n-a socotit că vedenia înseamnă că trebuie să-şi numească fiica Tecla - căci 
a numit-o Macrina, după vestita bunică a fetei, Sfânta Macrina cea bătrână (30 
mai). Ci mai curând a socotit că visul însemna că fiica ei va fi ca marea Sfântă 
Tecla la fire - şi Macrina a ajuns într-adevăr o mare sfântă. 


Soţul Emiliei, Vasile, era vestit în tot ţinutul său ca dascăl de retorică şi mai ales, 
ca un creştin virtuos. 


Sfântul Grigorie cel 'Teologul spune că Sfântul Vasile cel mare a crescut „sub 
ascultarea marelui său părinte, recunoscut în acele zile în Pont ca dascăl de obşte 
întru virtute”. În continuare zice că, în tatăl său, Vasilie „avea acasă un model de 
virtute întru facerea de bine, a cărui vedere îl facea să strălucească încă din început. 
Aşa cum vedem mânjii şi viţeii zburdând pe lângă mamele lor încă din naştere, tot 
aşa şi el, alergând alături de tatăl său, vesel precum un mânz, nu a rămas mult în 
urmă în îndrăzneţele sale porniri către virtute. Ori am putea zice că, urmându-şi 
tatăl, el desena şi vădea semnele viitoarei frumuseți a virtuţii sale, înscriind tră- 
săturile desăvârşirii înainte ca vremea desăvârşirii să sosească”. 


Sfântul Vasilie a murit la scurt timp după naşterea celui de-al zecelea copil al lor- 
fiu care avea să devină Sfântul Petru, episcopul Savastei. Macrina, cea dintâi năs- 
cută, a devenit principalul ajutor al mamei sale în creşterea acestui băiat. Căci 
Macrina rămăsese cu mama sa dupa neașteptata moarte a logodnicului ei. Ea stă- 
ruia a crede că logodnicul îi era încă viu în Hristos şi că trebuia să-i rămână puru- 
rea credincioasă. Astfel că s-a afierosit unei vieţi de feciorie, în rugăciune şi slujire. 


Sfântul Grigorie al Nyssei descrie acest răstimp din viaţa mamei şi surorii lui: 
„Mama slujea nevoilor duhovniceşti ale fiicei, iar fiica lua asupra ei nevoile tru- 
peşti ale mamei. De pildă, adeseori Macrina făcea cu mâinile ei pâinea pe care ma- 
ma sa o mânca. Dar nu socotea că aceasta ar fi grija ei cea mai de căpetenie, căci 
credea că se cuvine celei ce trăieşte în feciorie să se îngrijească întâi de toate cu lu- 
crurile sfinte. Însă în timpul cei mai rămânea, nu numai că făcea pâinea maicii sale, 
dar se îngrijea de toate celelalte treburi casnice laolaltă cu mama sa...” 


Macrina ducea o viaţă curată şi neprihănită urmând poveţei mamei sale. Dar ase- 
menea, prin purtarea sa, Macrina era pildă mamei sale, încât să poată lua la între- 

cere cu fiica ei întru nevoinţă. Astfel, încetul cu încetul, ea îşi atrăgea maica către 
nematerialnica şi desăvârşita vieţuire a monahilor.” 


Mamă şi fiică prinseră a preschimba moşia familiei lor într-o obşte monahicească 
pentru bărbaţi şi femei deopotrivă. Ele trăiau acolo fără osebire, în tovărăşie cu 
monahii ce le fuseseră slujitori. 


Sfânta Emilia a ajuns la adânci bătrâneţi. Chiar înainte de a muri şi-a chemat copiii 
la ea şi şi-a pus mâinile pe Macrina şi pe Petru, care şedeau de o parte şi de alta. 
Apoi a strigat către Domnul: „ie Doamne îţi închin întâiul şi al zecelea rod al 
pântecelui meu. Întâiul rod este fiica mea cea întâi născută, iar al zecelea este fiul 
meu cel din urmă născut. După Legea lui Moise, primul şi al zecea dintre roade 
este adus prinos şi afierosit ie (cf. Deut 26,2; EX. 22,29; Num. 18,26). Fie deci ca 
sfințirea Ta şi harul tău să vină asupra acestui întâi rod ale meu şi asupra celui de- 
al zecelea”. 


Sfânta Emilia şi-a dat cu pace sufletul în mâinile Domnului la 8 mai 375. A fost 
înmormântată lângă soţul ei, aşa cum a lăsat. 


Aşa de încredinţată a fost Sfânta Macrina cea tânără de sfinţenia părinților săi şi de 
îndrăznirea lor înaintea lui Dumnezeu, încât pe patul de moarte i-a adus aminte 
fratelui ei, Sfântul Grigorie ale Nyssei: „Ai ajuns vestit în cetăţi şi între noroade şi 
neamuri. Bisericile lui Hristos trimit după tine şi te poftesc să le ajuţi şi să le în- 
dreptezi. Oare nu bagi de seamă harul? Dă mulţumire lui Dumnezeu care, cu ru- 
găciunile părinţilor noştri, te-a înălţat pe aceste semeţe piscuri. Căci tu, prin tine 
însuţi, nu ai nici o putere”. 


Din „Căsătoria , cale spre sfinţenie” 
Ed. Sophia 2001 


Ar Dr De De Dr de De Dr Dr De De De Dr Dr Dr De de De Je de dr fr A A 


Xp XP XP XP IP ID e e 30 E 3 2 2 2 E E 30 E 30 3 2 DP E 30 IE E IE XX 


Die De de De Dr de De De De De De Dr Dr de De De dr De Dr Dr de de de dr drd 


Xp PP IP IP IE E E 30 E 3 2 2 2 2 E 30 50 IE IE 2 E XX 


Viorica Văscu: Sfintele femei, modele de viaţă - Emilia, mama sfinţilor 


Emilia din Cezareea Capadociei s-a născut în secolul al IV-lea d. Hristos, epoca de 
aur a creştinismului, într-o familie care a dat lumii nu mai puţin de 8 sfinți. Pe 
Sfânta Emilia o sărbătorim an de an în data de 8 mai. 


Despre naşterea şi copilăria Emiliei nu se ştiu multe lucruri. Era deosebit de fru- 
moasă iar, ajunsă la vârsta adolescenţei, tot mai mulţi o voiau de soţie. Însă ea do- 
rea să îşi petreacă viaţă ca fecioară închinată lui Hristos. A rămas orfană de mică 
de ambii părinți, tatăl ei fiind omorât pentru credinţa creştină, iar teama că la un 
moment dat avea să cadă pradă siluirii vreunui om răufăcător, acceptă propunerea 
tânărului, înţeleptului şi bunului Vasile, un vestit dascăl de retorică şi, mai presus 
de toate, creştin evlavios. Mama acestuia era Macrina, o uceniţă a Sfântului Gri- 
gorie Taumaturgul, care avusese de suferit în timpul persecuțiilor lui Dioclețian 
(284-305). 


Emilia şi Vasile au dat naştere la zece copii, dintre care nouă au ajuns la vârsta ma- 
tură. Foarte credincioasă, Sfânta Emilia şi-a crescut copii în dragoste de Dumnezeu 
şi Biserică. I-a învăţat ce înseamnă rugăciunea și bunătatea, devenind astfel un ade- 
vărat model pentru toate mamele creştine. 


Soacra Sfintei Emilia, după ce dăruieşte nepoților sfaturi înțelepte, primite de la 
Sfântul Grigorie Taumaturgul, trece la cele veşnice. Ea va fi trecută în calendarul 
creştin ca Macrina cea bătrână, cu data de prăznuire la 30 mai. 

Vasile, soțul Emiliei, a murit la scurt timp după naşterea celui de-al zecelea copil al 
lor. Este trecut şi el în calendarul ortodox ca Vasile cel bătrân având data de prăz- 
nuire tot 30 mal. 


Macrina, cea dintâi născută, a devenit principalul ajutor al mamei sale. Astfel, în- 
cetul cu încetul, Macrina şi mama ei, au început să trăiască o viaţă dedicată lui 
Dumnezeu. Au transformat moşia familiei lor într-o obşte monahală. Şi-au eliberat 
toți slujitorii, însă o parte le-au rămas alături, îmbrăţişând viaţa de asceză şi slujire 
a apropelui. 


Trei dintre băieții Emiliei au devenit părinții de frunte ai Bisericii - Sfântul Vasile 
cel mare, Sfântul Grigorie al Nyssei şi Sfântul Petru al Sevastei. 


Naveratie, un alt copil al Sfintei Emilia, a renunţat la cariera de retor şi s-a retras în 
singurătate pentru a se ruga lui Dumnezeu. Locuia la o distanţă de trei zile de mers 
pe jos de mănăstirea mamei lui și purta de grijă oamenilor bolnavi şi săraci, ofer- 
indu-le hrana zilnică. La vârsta de 27 de ani, moare într-un accident şi este pomenit 
în calendarul creștin la data de 8 iunie. 


După moartea prematură a fiului, Sfânta Emilia şi-a petrecut restul anilor cu durere 
în suflet şi în slujirea Domnului. 


Macrina, fica Emiliei, va deveni şi ea una dintre sfintele calendarului nostru cu nu- 
mele de Macrina cea tânără și este pomenită în 19 iulie. A fost numită de fratele ei, 
Grigorie, „învăţătoarea”. Acesta 1-a şi consemnat viaţa şi învăţătura în lucrarea 
„Viaţa Sfintei Macrina”. Cea de- a doua fiică a Emiliei este cunoscută ca Teosebia 
diaconiţa. 


Sfânta Emilia a trecut la Domnul pe 8 mai 375 şi a fost aşezată alături de soţul şi 
de fiul ei Navcratie, într-un paraclis aparținând familiei, la Annesi. 


Sfântul Vasile cel mare, despre mama sa, Sfânta Emilia, menţionează următoarele: 
„Am păstrat în mine aceeaşi învăţătură pe care am primit-o de la răposata mea ma- 
mă şi de la bunica mea Macrina. Această credinţă n-am modificat-o nici mai târziu, 
când m-am mai maturizat, ci doar am adâncit-o, dar tot pe linia pe care mi-au tran- 
smis-o părinţii încă de la început. Ca şi sămânţa, care din mică se face mare prin 
creştere, dar în fiinţa ei rămâne aceeaşi şi soiul ei nu se schimbă, dar prin dez- 
voltare ea se desăvârşeşte, tot aşa înţeleg că şi învăţătura mea despre Dumnezeu s-a 
adâncit şi s-a desăvârşit pe măsură ce am crescut, încât cea de azi a luat locul celei 
de atunci, dar în fond e aceeaşi”. 

Atanasie I. Skarmoghiani - Femeile ce i-au născut - temelie a măreției Sfinţilor 
trei ierarhi 


Îi mărim pe acești trei „uriaşi” ai duhului, dar rareori mintea noastră aleargă la 
acele persoane sfinte şi pline de respect care i-au născut, i-au crescut şi i-au dăruit 
din tot sufletul Bisericii lui Hristos. Femeile sfinte, învrednicite de Dumnezeu să 
devină mamele acestor mari bărbaţi au fost instrumentele divine prin care au dăruit 
Bisericii înțelepții ierarhi şi învăţători, purtători de Duh Sfânt. Taina măreției celor 
trei ierarhi se găseşte în chip mărturisitor şi în cele trei femei evlavioase, în ma- 
mele lor: Emilia, Nona şi Antuza. 


Foto: Pr. Silviu Cluci 


Pe firmamentul duhovnicesc al Bisericii lui Hristos o poziție de excepţie o dețin 
„cei trei mari luminători ai soarelui întreit al dumnezeirii”: Vasile cel mare, 
Grigorie Teologul şi loan „cel îndumnezeit, cu Gura de Aur”. Aceşti trei ierarhi 
vor lumina pentru totdeauna neamul omenesc prin „faptele, cuvintele şi dogmele” 
lor, dar vor şi adăpa şi răcori întreaga lume cu izvoarele de apă ale cunoștinței 
dumnezeieşti adevărate, mărturisind despre Dumnezeu cel în Treime, ca nişte „râu- 
ri aducătoare de miere ale înțelepciunii”. Sfânta noastră Biserică se laudă cu aceştia 
în Domnul, şi îi aşază înaintea credincioşilor creştini spre a le urma după putere. 


(...) 


Pe acești dascăli ai lumii, care au împletit în chip minunat înţelepciunea lumii cu 
înțelepciunea de sus, cea după Dumnezeu, îi admiră veacurile, îi laudă poeţii şi 

literaţii, filozofii şi istoricii, iar creştinii evlavioși îi cinstesc, îi laudă şi îi prea 
slăvesc în Domnul, pentru măreţia lor neapusă. 

Însă cui i se datorează această măreție, de unde au apărut atâtea biruinţe, succese 
strălucitoare, izbânzi duhovnicești, atâta slavă şi mărire? În primul rând datorită 
dobândirii harului atotputernic al Domnului, Dumnezeului şi Mântuitorului nostru 
lisus Hristos. Lui Dumnezeu, în care au crezut nezdruncinat, se datorează întâi de 
toate și în principal toate izbânzile lor, dar și luptelor şi marilor osteneli personale. 
Dar şi un alt factor uman a ajutat îndeosebi la formarea lor: contribuția însemnată a 
mamelor lor evlavioase şi virtuoase. 


Desigur că admirăm aceste „râuri curgătoare de miere ale înțelepciunii”, dar ne 
amintim mai puţin de izvoarele pământeşti din care aceste râuri au izvorât. Îi mă- 
rim pe acești trei „uriaşi” ai duhului, dar rareori mintea noastră aleargă la acele per- 
soane sfinte şi pline de respect care i-au născut, i-au crescut şi i-au dăruit din tot 
sufletul Bisericii lui Hristos. Femeile sfinte, învrednicite de Dumnezeu să devină 
mamele acestor mari bărbaţi au fost instrumentele divine prin care au dăruit Bise- 
ricii înţelepţii ierarhi şi învăţători, purtători de Duh Sfânt. 


Taina măreției celor trei ierarhi se găsește în chip mărturisitor și în cele trei femei 
evlavioase, în mamele lor: Emilia, Nona şi Antuza. Și adevărul acesta l-au pro- 
povăduit „cu propria gură” aceşti îngeri pământeşti, locuitori ai cerului, şi l-au con- 
semnat în scrierile lor, ca neamurile care vor urma să afle despre puterea mare și 
înălțătoare pe care o are lucrătorul cel împreună cu Dumnezeu, care se numeşte 
Mama. (...) 


Mamele vestite ale celor trei ierarhi au înţeles marea lor misiune, și tocmai de 
aceea s-au nevoit, s-au ostenit şi s-au dăruit într-o mare măsură lucrării materne de 
a-l forma pe copiii lor „în învățătura și mustrarea Domnului”, arătându-i pe aceştia 
învăţaţi ai vremii şi sfinți ai Biserici. 


(Atanasie 1. Skarmoghiani, Mamele eroine ale Sfintilor trei ierarhi, Editura 
Egumeniţa, Galaţi, 2012, pp. 9-13) 

Atanasie 1. Skarmoghiani - Copiii sunt răsplata lui Dumnezeu pentru părinți 


Naşterea de copii este binecuvântarea specială a lui Dumnezeu, aşa cum ne va spu- 
ne Sfânta Scriptură: „Te va iubi, te va binecuvânta, te va înmulți şi va binecuvânta 


> 


rodul pântecelui tău” (Deuteronom 7, 13). 


Foto: Oana Nechifor 


Sfânta Emilia a fost mamă a patru băieţi şi a cinci fete. În fiecare zi, în casa ei o în- 
conjurau nouă copii, nouă îngeri pământeşti. Şi pentru această comoară dăruită de 
Dumnezeu, Emilia se bucura şi se desfăta mult. Ei erau „moștenirea Domnului” pe 
care le-o dăruise iubirea părintească a lui Dumnezeu, aşa cum spune psalmistul ins- 
pirat de Duhul Sfânt: „lată, fiii sunt moştenirea Domnului, răsplata rodului pân- 
tecelui” (Psalmul 126, 3). 


lată care este moştenirea prețioasă şi darul cel mai valoros pe care Dumnezeu îl fa- 
ce celor iubiţi ai Săi. Acesta îl reprezintă fiii şi nepoţii. Copiii sunt răsplata drep- 
tului, care lăstăresc ca roadele binecuvântate din pântecele matern. 


Copiii reprezintă moştenirea şi răsplata lui Dumnezeu față de părinți. Nașterea de 
copii este binecuvântarea lui Dumnezeu specială, aşa cum ne va spune Sfânta 
Scriptură: „Te va iubi, te va binecuvânta, te va înmulţi şi va binecuvânta rodul pân- 
tecelui tău” (Deuteronom 7, 13). Domnul Dumnezeu a făgăduit că te va iubi şi te 


va binecuvânta, că te va înmulți și îi va binecuvânta pe copii, pe urmașii săi. 

(Atanasie I. Skarmoghiani, Mamele creştine ale Sfinţilor trei ierarhi, traducere 
de Pr. Victor Manolache, Editura Egumenița, Galaţi, 2012, pp. 13-14) 

Atanasie I. Skarmoghiani - Care este cea mai mare responsabilitate a mamei 
faţă de copil? 


Mamele sunt datoare nu doar să-i hrănească pe copiii lor şi să-i educe în duhul 
ştiinţei lumii, ci înainte de toate să-i formeze moral. Studiile universitare şi limbile 
străine, muzica şi diplomele cu siguranţă că sunt bune, însă educaţia sufletului este 
indispensabilă pentru formarea caracterului. 


Foto: Oana Nechifor 


Părinții creştini, Vasile şi Emilia, sunt o pildă tuturor părinților în educaţia morală 
a copiilor lor, percepută ca o îndatorire importantă. În mod special mama Emilia şi 
bunica Macrina le cheamă pe toate mamele să se îngrijească de creşterea copiilor 
„întru învățătura şi mustrarea Domnului”, pentru că educația creștină cultivă şi 
mântuiește sufletele oamenilor. 


De aceea sunt datoare nu doar să-i hrănească pe copiii lor şi să-i educe în duhul 
ştiinţei lumii, ci înainte de toate să-i formeze moral. Pentru că oricâte cunoștințe ar 
dobândi, nu le sunt de folos dacă se arată lipsiţi de înţelepciunea cea de la Dumne- 
zeu. Studiile universitare şi limbile străine, muzica şi diplomele cu siguranță că 
sunt bune, însă educaţia sufletului este indispensabilă pentru formarea caracterului. 


Acesta este adevărul despre care trebuie să ţină seama orice mamă, căci, aşa cum 
spune Sfântul loan Gură de Aur, „pe mamă n-o face naşterea, ci creşterea cea bu- 

nă”. Datoria mamei nu este doar a aduce copii pe lume, ci şi de a se îngriji de edu- 
cația morală a copiilor ei. 


(Atanasie 1. Skarmoshiani, Mamele creştine ale Sfinţilor trei ierarhi, traducere 
de Pr. Victor Manolache, Editura Egumenița, Galaţi, 2012, pp. 13-14) 

Atanasie I. Skarmoghiani - Sfânta Emilia, mama Sfântului Vasile cel mare - 
model şi mângâiere pentru mamele îndurerate 


În toate necazurile, ca şi în multele strâmtorări, Emilia s-a arătat o femeie vitează, 
o eroină adevărată. Toate mamele îndurerate ar trebui s-o urmeze, ca să nu dez- 
nădăjduiască în necazurile lor. Întotdeauna să se lupte cu ajutorul lui Dumnezeu, şi 
vor birui durerea. Astfel vor da neapărat mărturie că mama este „cea mai mare 
eroină a istoriei”. 


Nu există om sau familie care să nu treacă prin durere şi încercări. Suferința este 
moştenirea noastră comună. Şi drepţii vor întâmpina necazuri şi amărăciuni multe 
în viaţa lor, ca şi evlavioasa Emilia, care a suferit mult. Multe valuri au izbit cora- 
bia vieţii ei de familie. Să urmărim câteva dintre acestea. 


Prima suferință a constat în faptul că a rămas orfană de tânără, înainte de căsătorie 
a trăit experiența amară a vieții fără părinți, aşa cum mărturisește propriul ei fiu: 
„A rămas orfană de ambii părinți”. Era a cincea fată din familie, neocrotită de ni- 
meni. Dar această stare amară a înfruntat-o cu credința în Dumnezeu, în Părintele 
ceresc. Emilia a crezut că se găseşte sub ocrotirea Domnului și pe credinţa aceasta 
şi-a zidit nădejdea că vor veni zile mai bune, aşa cum le dorea inima ei tânără. 

După aceea, ca mamă, a fost mult încercată prin îmbolnăvirea fiului ei, Vasile. 
Acesta s-a îmbolnăvit grav de la o vârstă mică și era gata să moară. Şi Emilia s-a 
rugat cu credință lui Dumnezeu ca să-i dăruiască sănătate. Rugăciunile acesteia şi 
ale soțului ei au fost ascultate şi minunea s-a întâmplat. 


Fiul lor Grigorie povestește minunea aceasta şi spune că în timp ce fratele lor Vasi- 
le era bolnav de moarte, tatăl lor l-a văzut în vis pe Domnul, care S-a apropiat şi 1-a 
adresat aceleaşi cuvinte ca şi dregătorului de la curtea împărătească a lui Irod: 
„Mergi, fiul tău trăieşte” (loan 4, 50). Tatăl, având credinţă asemănătoare cu cea a 
dregătorului „a primit acelaşi rod al credinţei lui, a primit salvarea copilului său, pe 
care i-a oferit-o iubirea de oameni a lui Dumnezeu”. 


Mama îndurerată s-a bucurat mult de vindecarea minunată a lui Vasile, şi L-a prea 
slăvit pe Dumnezeu, dar acesta însă a rămas sensibil. 


Însuși fiul ei, Vasile cel iubit, scrie despre desele şi diferitele lui boli. Episcopilor 
de pe malurile Pontului le scria că „boala trupului meu, despre care cu siguranță nu 
ştiţi că mă însoţeşte din anii copilăriei până la vârsta bătrâneţilor mele, m-a împie- 
dicat să vin aproape de voi”. Dar a suferit şi de alte boli care l-au condus la îmbă- 
trânire timpurie și la moarte în jurul vârstei de 49 ani. Vasile a fost chinuit de mic 
şi compătimit de mama sa iubitoare. Într-adevăr, cât de mult suferă şi se chinuieşte 
o mamă când are copilul bolnav vreme îndelungată, şi mai ales când copilul ei are 
o mulțime de harisme. 


Moartea a venit însă şi l-a luat devreme și pe unul dintre cei 10 copii. Băieţelul a 
fugit din braţele ei, îngerașul a plecat la ceruri. Emilia şi-a liniştit durerea inimii 
doar prin credința şi nădejdea că într-o zi îl va întâlni acolo. 


Corabia familiei a fost zdruncinată cumplit de un alt talaz, mai puternic, la care nu 
se așteptau aşa de repede. Este vorba despre moartea iubitului ei soț în jurul anilor 
348-349 d.Hr., după ce s-a născut al cincilea băiat şi cel de-al zecelea copil al fa- 
miliei, Petru. 


„Acesta a fost ultimul vlăstar al părinților, care a fost numit fiu şi orfan totodată, 
pentru că atunci când a văzut lumina zilei, tatăl a murit”. Ocrotitorul familiei a 
trecut în cealaltă viaţă şi credincioasa Emilia a plâns ca om pe soţul ei, dar L-a prea 
slăvit şi pe Dumnezeu, și Acestuia, ca unui Părinte ceresc s-a încredinţat pe sine şi 
familia ei numerosă. 

Ca mamă văduvă a luat hotărârea să se lupte cu ajutorul lui Dumnezeu, să-i creas- 
că, să-i dea la studii şi să-i căpătuiască pe cei nouă copii orfani, pe care fericitul soţ 
îi lăsase aproape pe toți la vârste mici. 


În toate aceste furtuni ale necazurilor, ca şi în multe alte strâmtorări, Emilia s-a 
arătat o femeie vitează, o eroină adevărată. Toate mamele îndurerate ar trebui s-o 
urmeze, ca să nu deznădăjduiască în necazurile lor. Întotdeauna să se lupte cu aju- 
torul lui Dumnezeu, şi vor birui durerea. Astfel vor da neapărat mărturie că mama 
este „cea mai mare eroină a istoriei”. 


(Atanasie 1. Skarmoghiani, Mamele eroine ale Sfintilor trei ierarhi, Editura 
Egumeniţa, Galaţi, 2012, pp. 45-49) 

Sfântul Grigorie Teologul - Poem la îngroparea Sfintei Emilia, mama 
Sfântului Vasile cel mare 


Oare murit-a Emilia, cea cu mulți fu? 
Putut-a şi ea să plece în veşnicii? 

Ce dăruit-a lumină şi viață atâtor copii? 
Unii-nsoţiţi prin nuntă cu cununii 

Iar alţii prin făgăduinţă în călugării. 


Priviţi pe Emilia, cea cu mulţi şi buni fii 
Luaţi seama la număr, la felul lor de-a fi! 
Cea unică, nobilă, cu mari bogății 
Dăruită lui Hristos pe vecii! 

Nu spun cuvinte şi măreții 


Este răsplata cuvenită sfintei evlavii. 


O, tu, cea mai nobilă dintre făclii 
Cinstea copiiilor tăi pe veci va dăinui! 

Sfântul Vasile cel mare, despre mama sa, Emilia: „Am păstrat în mine aceeaşi în- 
văţătură pe care am primit-o de la răposata mea mamă şi de la bunica mea Ma- 
crina. Această credinţă n-am modificat-o nici mai târziu, când m-am mai maturizat, 
ci doar am adâncit-o, dar tot pe linia pe care mi-au transmis-o părinţii încă de la 
început. Ca şi sămânţa, care din mică se face mare prin creştere, dar în fiinţa ei ră- 
mâne aceeaşi şi soiul ei nu se schimbă, dar prin dezvoltare ea se desăvârşeşte, tot 
aşa înţeleg că şi învăţătura mea despre Dumnezeu s-a adâncit şi s-a desăvârşit pe 
măsură ce am crescut, încât cea de azi a luat locul celei de atunci, dar în fond e 
aceeaşi”. 


O Atanasie I. Skarmoshiani, Mamele eroine ale Sfinţilor trei Ierarhi: Emilia, 
Nona și Antuza, trad. Pr Victor Manolache, Ed. Egumeniţa, 2012, pp. 90-91, 
apud Sfântul Grigorie Teologul, Necrologul 34 la înmormântarea Emiliei, mama 
Sfântului Vasile cel mare, Migne P.G. 38, 37-38. 


Sursa: 
https://ovidiunacu.wordpress.com/2020/09/01/sf-grigorie-teologul-poem-la-ingroparea-sf- 


emilia-mama-sf-vasile-cel-mare/H/more-1691 

Ovidiu Sferlea - Emilia sau Emmelia, cum o chema de fapt pe mama Sfântului 
Vasile cel mare? 


Această scurtă cercetare ! îşi propune să aducă o contribuţie la restabilirea variantei 
corecte a numelui mamei Sfântului Vasile cel mare în cultura noastră teologică. O 
trecere în revistă a manualelor de Patrologie şi a bibliografiei patristice româneşti 
arată opţiunea cvasi-generală pentru „Emilia”. 


Sursele patristice şi bizantine atestă însă fără dubiu că forma originală era „Emme- 
lia”. Un excurs etimologic indică faptul că cele două nume nu au în comun decât o 
similitudine înșelătoare. 


In încheiere, încerc să arăt pe scurt felul în care „Emilia” s-a impus la noi în detri- 
mentul variantei corecte „Emmelia” şi, de asemenea, sugerez câteva posibile expli- 
Caţii. 


Într-un bine venit studiu recent despre biografia Sfântului Vasile cel mare şi a fa- 
miliei sale, aşa cum sunt acestea reflectate în corespondenţa sa, prof. Emilian Po- 
pescu îşi motiva demersul prin a observa că „anumite aspecte din biografia Sfân- 
tului Vasile cel mare şi a familiei sale nu sunt cunoscute după cuviinţă şi ca atare 
prezentate în lucrările de patrologie şi în unele studii prea schematic şi chiar cu 
greşeli”. 


* Calitatea acestui text a avut mult de câştigat din observaţiile şi sugestiile pe care le-am primit 
cu generozitate de la Adrian Muraru. Imi face plăcere să-i adresez aici cele mai cordiale mul- 
țumiri. 

Departe de a fi prezumţioasă, această observaţie nu poate fi decât împărtăşită, şi 
este de salutat faptul că, în urma citirii atente a surselor vechi, studiul aduce rect- 
ificări importante cu privire la numărul de copii ai familiei sau la locul naşterii 
Sfântului Vasile, ba chiar încearcă lămurirea unor aspecte mai puţin discutate de 
obicei, sugerând, de pildă, că numele doicii sale era Paladia. Totuşi, în privinţa 
mamei sfântului nu regăsim un efort similar, prof. Emilian Popescu asumând că ea 
se numea „Emilia” ?. 

În legătură cu acest amănunt aş vrea să aduc în cele ce urmează o modestă contri- 
buţie, în completarea studiului întreprins de prof. Em. Popescu. 


Întâi de toate, trebuie să spunem că, în toată istoria consemnată a Bisericii, sunt pu- 
ține familiile, dacă există vreuna, care se pot compara cu cea din care provenea ma- 
rele ierarh al Cezareei Capadociei. Aceasta dacă luăm în considerare doar numărul 
membrilor săi care au jucat un rol de seamă în veacul al IV-lea sau influenţa lor 
asupra posterităţii. 


Dintre cei nouă copii ai familiei, patru vor rămâne în memoria Bisericii ca sfinți. 
Trei dintre ei vor ajunge episcopi: Vasile în Cezareea, Grigorie în Nyssa, iar Petru 
în Sebasta. Este de prisos să mai amintim contribuţia de excepţie a primilor doi la 
dezbaterea teologică post-niceeană, la întemeierea monahismului şi a unor aşeză- 
minte filantropice în Capadocia şi Pont sau la istoria spiritualităţii creştine. 


Tatăl lor, Vasile, avea o ascendență nobilă şi era retor în Neocezareea. Bunica pe 
linie paternă, Macrina (cea bătrână), mărturisise credinţa împreună cu soţul ei în 
timpul persecuției lui Maximin Daia (c.306-313) şi primise creştinismul prin pro- 
povăduirea Sfântului Grigorie Taumaturgul, ucenic al lui Origen şi apostolul Pon- 
tului. 


Sora cea mare a Sfântului Vasile, Macrina (cea tânără), va avea o mare înrâurire 
asupra sa şi asupra lui Grigorie, acesta din urmă scriindu-i, în semn de recuno- 
ştinţă, şi hagiografia. Macrina este de asemenea personajul principal al dialogului 
Despre suflet şi Înviere, o replică creştină la dialogul platonician Phaidon, în care 
episcopul Nyssei ne spune că redă ultima convorbire avută cu sora sa pe patul de 
moarte. Din acest motiv, unii istorici consideră nu fără îndreptăţire că valoarea de 
adevăr a mărturiei Sfântului Grigorie nu este suprimată de convenţia literară alea- 


* Emilian Popescu, „Sfântul Vasile cel mare despre sine şi familie în scrisorile sale”, în: Studia 
Basiliana, Em. Popescu, Adrian Marinescu (eds.), vol. III, Editura Basilica a Patriarhiei 
Române, Bucureşti, 2009, p. 12, respectiv pp. 13-16 şi passim pentru ,, Emilia”. StTeol 4/2013, 
pp. 69-78 

să, şi, în consecinţă, nu ezită să o citeze pe Sfânta Macrina prin intermediul acestui 
dialog, socotind-o „cel de al patrulea Capadocian” -. : 

Între toate aceste personalităţi, mama pare să fi rămas însă o prezenţă discretă. În 
orice caz, dacă avem curiozitatea de a-i afla numele, vom căuta în van să ne lă- 
murim în scrierile celor doi mari autori ai familiei, Vasile şi Grigorie. 


Lucrul este oarecum surprinzător, întrucât informaţiile autobiografice nu lipsesc la 
E ae Se : 4 . A 

nici unul, dar mai ales la Sfântul Vasile . Şi totuşi. Aşadar, ce nume purta mama 

celor doi părinţi capadocieni, cinstită şi ea ca sfântă de Biserică? 


Manualele de patrologie şi bibliografia patristică românească 


Există, desigur răspunsul pe care-l ştim cu toţii, fiindcă l-am aflat din manualele 
noastre de Patrologie: „Emilia” ?. Aceeaşi variantă se întâlneşte în calendar (8 
mai), în Vieţile Sfinţilor € şi Minei (1 ianuarie). Dar un lucru care ar trebui să ne 
dea de gândit imediat este sonoritatea latină a acestui nume. Chiar dacă Pontul, 
locul de proveniență al familiei, era în epocă parte a Imperiului roman, ar fi fost 


* De exemplu, Jaroslav Pelikan, Christianity and Classical Culture. The Metamorphosis of 
Natural Theology in the Christian Encounter with Hellenism, Yale University Press, New Haven, 

1993, pp. 8-9 şi passim. În acelaşi spirit, diac. loan LI. ICĂ jr, „ Prefaţă ” la Sfântul loan Gură de 
Aur, Scrisori din exil, Deisis, Sibiu, 2003, p. 13; Andrew Louth, „Hagiography”, în: Cambridge 
History of Early Christian Literature, F. Young, L. Ayres, A. pi) (eds.), Cambridge University 
Press, Cambridge, 2004, p. 360, şi de asemenea monografia mai recentă a A.M. Silvas, Macrina 
the Younger, Philosopher of God, Brepols, Turnhout, 2008. 

* Sfântul Vasile își evocă uneori mama cu venerație, dar nu-i pomeneşte niciodată numele. A se 
vedea, de pildă, Ep. 223,3 (Ed. Y. Courtonne, Les Belles Lettres, Paris, 1966, t. III). Bunica sa, 
Macrina, este în schimb numită de cel puţin două ori: în aceeaşi Ep. 223,3. şi în Ep. 204, 6. De 
precizat că aceeaşi omisiune poate fi constatată la Sfântul Grigorie de Nyssa. 

” De pildă, Pr. L.G. Coman, Patrologie, Manual pentru institutele teologice, Ed. Institutului 
Biblic şi de Misiune al Bisericii Ortodoxe Române, Bucureşti, 1956, p. 163: „„Mama sa se numea 
Emilia ”; în ediția de la Dervent a acestei Patrologii (2000), informaţia apare fără modificări la 
p. III: „„Mama sa se numea Emilia”, Pr. C.I. Băjău, Patrologie, s.n., Craiova, 2002, p.162: 
„tatăl său era magistratul Vasile, iar mama sa era Emilia ”; Arhid. C. Voicu, Pr. N. Dumitraşcu, 
Patrologie. Manual pentru seminariile teologice, Ed. Institutului Biblic şi de Misiune al Bisericii 
Ortodoxe Române, Bucureşti, 2004, p. 154: mama Sfântului Vasile „se numea Emilia”; aceeaşi 
variantă în secţiunea rezervată vieţii Sfântului Grigorie de Nyssa, p. 166; Arhid. C. Voicu, 
Patrologie, vol. II, Editura Basilica a Patriarhiei Române, Bucureşti, 2009, p. 176: ,„,„ Mama sa, 
Emilia, ...”. 

* De pildă, Vieţile Sfinților pe Ianuarie, Arhim. L. Bălan (ed.), s.n., Sihăstria, 2005, p. 14: „tatăl 
său se numea Vasile, iar mama sa - Emilia ” sau N. Țucra, Din Vieţile Sfinţilor, Oradea, 2002, p. 
148: ,,... părinţii lui fiind Vasile şi Emilia”. 

totuşi neobişnuit ca o femeie nobilă dintr-un spaţiu elenofon să primească acest 
nume. Abia dacă mai trebuie reamintită lipsa de entuziasm a grecilor în a 
împrumuta ceva din cultura şi tradiţiile romane, pe care le-au considerat întotdea- 
una inferioare celor proprii. 


In faţa consensului manualelor de referinţă, nu este de mirare că aceeaşi variantă 
(„Emilia”) se întâlneşte pe scară largă şi în bibliografia patristică românească. 


De pildă, un articol din 1979 despre viaţa Sfântului Vasile, scris de pr. prof. Viorel 
Ioniţă, ne oferă în numai o frază două informaţii adesea vehiculate, dar prea puţin 
verificate. 


NI se spune astfel că Vasile „s-a născut la anul 329, în Cezareea Capadociei, din 

familia magistratului Vasile şi a soţiei sale, Emilia ” 7. Este sigur faptul că Vasile a 

studiat la Cezareea Capadociei, însă este mult mai puţin sigur că s-ar fi şi născut 
8 

acolo .. 


In ce priveşte numele mamei sale, deşi autorul citează Panegiricul în cinstea 
marelui Vasile scris de Sfântul Grigorie de Nazianz, unde figurează informaţia cu 
pricina, varianta reţinută este „Emilia”. 


Pentru textul Panegiricului se trimite atât la o ediţie critică apărută la Paris în 1908, 
cât şi la traducerea românească a Pr. Nicolae Donos. „Emilia” este, de altfel, opţiu- 
nea cvasi-totalităţii studiilor, volumelor colective sau monografiilor pe care le-am 
putut consulta ?, opţiune care s-a perpetuat până astăzi şi este probabil să aibă încă 
zile bune înainte. 


” Pr. Viorel Ioniţă , „Viaţa şi activitatea Sfântului Vasile cel mare”, în: Ortodoxia, XXI (1979), 
1, p. 16: Vasile „s-a născut la anul 329, în Cezareea Capadociei, din familia magistratului 
Vasile şi a soţiei sale, Emilia”. 

* A se vedea studiul prof. Em. Popescu, „Sfântul Vasile cel mare despre sine ...”. 

” Vezi, de pildă, j Teoctist, arhiepiscopul Iaşilor şi Mitropolitul Moldovei, „Sfântul Vasile cel 
mare în evlavia credincioşilor ortodocşi români ”, în: Mitropolia Moldovei şi Sucevei, LV (1979) 
„, 1-2, p. 7I: Vasile era „fiul bine credinciosului părinte Vasile şi Emilia”; Pr. M. Corugă, 
„Sfântul Vasile cel mare. La 1600 de ani de la trecerea sa la cele veşnice”, în: Mitropolia Mol- 
dovei şi Sucevei, LV (1979), 1-2, p. 95: ,„,Mama sa, Emilia, era o creştină pioasă ..."; Pr. D. Fe- 
cioru, „Studiu introductiv”, în: Sfântul Vasile cel mare, Scrieri 1, coll. Părinţi şi scriitori 
bisericeşti 17, Ed. Institutului Biblic şi de Misiune al Bisericii Ortodoxe Române, Bucureşti, 
1987, p. 8: tatăl Sfântului Vasile „s-a căsătorit cu o tânără orfană, Emilia”; Pr. M.M. Branişte, 
„Sfânta Macrina, sora marelui Vasile”, în: Mitropolia Banatului, XXXIX (1989), 4-6, p. 23: 
„Părinţii Macrinei, Vasile şi Emilia, ...”, Ț Nicolae Corneanu, Patristica mirabilia. Pagini din 
literatura primelor veacuri creştine, Polirom, laşi, 32001, p. 103: „,... Emilia, mama lui Vasile”. 

Verificând cu atenție, am reuşit totuşi să identific două notabile excepţii. Astfel, 
într-un articol publicat 1955 în Studii Teologice, Pr. I.G. Coman afirma că părinţii 
Sfântului Vasile au fost „Vasile retorul şi Emelia” '. Aceluiaşi savant patrolog îi 
aparţine un studiu despre „personalitatea Sfântului Vasile”, publicat în anul 1980 
în volumul jubiliar editat pentru a marca 1600 de ani de la trecerea în veşnicie a 
episcopului Cezareei Capadociei. Aflăm din nou că mama Sfântului Vasile se 
numea „Emmelia” şi că „era fiică de martir”!!. 


În aceeași linie, părintele arhid. Ioan I. Ică jr relata mai recent în Prefaţa la Scri- 
sorile din exil ale Sfântului loan Gură de Aur că Sfânta Macrina (cea mică) „îşi va 


duce mama, Emmelia, în comunitatea ascetică feminină condusă de ea pe pro- 


prietatea familiei din Capadocia” '?. 


Dar, în mijlocul unui consens atât de general, aceste excepţii nu au reuşit să se im- 
pună sau să provoace o revizitare a izvoarelor. Chiar mai mult, să remarcăm faptul 
surprinzător că în manualul de Patrologie al pr. I.G. Coman deja citat şi apărut 
numai un an mai târziu decât articolul din 1955 figurează varianta „Emilia” IL Sa 
bănuim o scăpare din partea maestrului? Să fi precumpănit dorinţa de a se alinia 
variantei care părea deja consacrată? Să fi fost vorba despre o îndreptare făcută la 
editare de către altcineva? Greu de spus. 


În orice caz, aşa s-a întâmplat în volumul omagial închinat Sfântului Vasile cel ma- 
re şi tipărit în 2009. Editorii au considerat că articolul din 1955 merită să figureze 
în această antologie, însă şi au îngăduit libertatea de a diortosi tacit varianta inițială 


De remarcat că Ț Nicolae Corneanu citează (p. 104, n. 209) articolul Pr. I.G. Coman din 1955, 
în care figurează varianta corectă ,,Emelia”, însă reține totuşi „Emilia ”. A se vedea, de ase- 
menea, Pr. N. Dorneanu, „Viaţa şi opera Sfântului Vasile cel mare, Model de slujire pentru 
lucrarea misionară şi pastorală a preoților”, în: Theologia Pontica, II (2009), 2-4, p. 13: 
„Tatăl, Vasile, şi mama, Emilia, ...”; Arhim. Şt. Guşă, ,„, Monahismul la Sfântul Vasile cel mare”, 
în: Theologia Pontica, II (2009), 2-4, p. 92: „...mama sa, pe nume Emilia, ...”; Arhim. V. Miron, 
„Rolul Sfântului Vasile cel mare în istoria cultului creştin”, în: Theologia Pontica, II (2009), 2- 
4, p. 141: ,,... mama Sa virtuoasă, Sfânta Emilia, ...”; Ierom. A. Corbu, ,, Cuvânt lămuritor” la 
Sfântul Grigorie de Nyssa, Omilii la praznice împărăteşti, trad. din greaca veche şi note de Le- 
rom. Agapie Corbu, Editura Sfântul Nectarie, Arad, 2010, p. 9: „... mama, Sfânta Emilia, ...”. 

“ Pr. LG. Coman, „Studiile universitare ale Părinților Capadocieni ”, în: Studii Teologice, Seria 
a Il-a, VII (1955), 9-10, p. 534. 

“ Pr. LG. Coman, „Personalitatea Sfântului Vasile cel mare. Profil istoric şi spiritual”, în: 
Sfântul Vasile cel mare, Închinare la 1600 de ani de la săvârşirea sa, Ed. Institutului Biblic şi de 
Misiune al Bisericii Ortodoxe Române, Bucureşti, 1980, pp. 25-26. 

“2 În loan Gură de Aur, Scrisori din exil ..., p. 13. 

“5 Vezi supra, n. 5. 

a numelui mamei Sfântului Vasile, care revine astfel la „Emilia” '*. Aceiaşi editori 
nu s-au mai dovedit însă la fel de meticuloşi în acelaşi volum cu studiul pr. Coman 
din 1980: l-au reprodus, dar au uitat să „îndrepte” varianta originală, care printr-o 
fericită scăpare, a rămas astfel „Emmelia” IA 


Sursele patristice şi bizantine 


Avem deci două variante ale numelui mamei Sfântului Vasile, „Emilia”, respectiv 
„Em(m)elia”. Pentru a ne edifica şi a tranşa care dintre ele este mai aproape de ade- 
văr, nu ne rămâne decât să apelăm la sursele patristice. Or singura sursă din veacul 
al IV-lea care ne oferă această informaţie este Panegiricul în cinstea marelui Vasile 
scris de Sfântul Grigorie de Nazianz. Secţiunea relevantă este cea de-a zecea, unde 
putem citi: «Cine nu-l ştie deci pe tatăl său, Vasile, un nume mare în ochii tuturor, 
căruia ca nimănui altcuiva dintre oameni, ca să nu spun singurului, împlinitu-i-s-a 
rugăciunea de părinte? Într-adevăr, pe toţi covârşindu-i în virtute, numai de fiul său 
este împiedicat să aibă-ntâietatea. Cine n-o ştie pe Emmelia, cea care mai înainte a 
fost numită chiar ceea ce s-a dovedit a fi şi care s-a dovedit a fi întocmai ceea ce a 
fost numită mai înainte, fiindcă pe drept cuvânt a purtat numele armoniei, ea care, 
dacă trebuie pe scurt s-o spun, s-a arătat între femei întocmai ce a fost acela între 
bărbaţi? 55 


Aşadar, potrivit Sfântului Grigorie de Nazianz, pe mama Sfântului Vasile o chema 
Emmelia. Această informaţie ne-a parvenit, de asemenea, prin intermediul a două 
surse bizantine. 


2 Prima este Sinaxarul pe luna ianuarie, alcătuit în sec. Al X-lea. În textul ca- 
re corespunde zilei de 1 ianuarie, citim: «Din partea tatălui, care se numea 
şi el Vasile, sfântul se trăgea din Pont, iar după mamă, pe care o chema 
Emmelia, era capadocian» "7. 


“ Studia Basiliana, vol. II, p. 509. Varianta „Emilia ” apare în acelaşi volum şi la pp. 306 şi 393; 
de asemenea în vol. III, pp. 13, 21, 26, 85 şi 86. Din păcate, la vol. 1 nu există Index. 

* Studia Basiliana, vol. 1, p. 31. 

“* Sfântul Grigorie de Nazianz, Funebris oratio in laudem Basilii Magni, 10,1, ed. F. Boulenger, 
Editions Picard, Paris, 1902: «Tig ov 0l5e 70v rovrov natepa, Bagileov, 70 uEya napă Tă0Iv 
voua, 66 naTpIkis eVxiis Eroxev îva ur 15yo uovoş, eirep Tic avOporov; Ilovrog yăp KpaTOv 
Gperij, rapă TOO TOI50g Koiveral uOvov 70 nporeiov Eye. Tig Euueilav, Tv rep EyEvero 
7pokinbeioav 1j yevouevuv O TpoekinOn, T1]V TIS Euue/e1ac GvToG pepOovouov, 1) TOOTO Ev yvvarciv 
OWpON, ei Geî ovvrouwş eineiv, Orep &v GvOpao1v EKEivoG». 

“ Synaxarium Ecclesiae Constantinopoleos: Synaxarium mensis Januarius I, 2, 12-16, ed. H. 
Delehaye, Societe des Bollandistes, Bruxelles, 1902: « Tv 6E 6 &y10s npos uâv ratpos kai avTod 
Gvouatoutvov Baoilelov Ex IlOvrov, npos E untpos, 1) Kiijoic Euueiig, KarraGOKMS». 

= Al doilea text bizantin în care poate fi identificat numele Sfintei Emmelia 
este un catren închinat icoanei Sfântului Vasile şi aparținând lui Manuel 
Philes (1275-1345): «La icoana marelui Vasile: Din înfăţişare, multă aten- 
ție te stăpâneşte, fericite, Și din căutătura adâncă, multă preocupare. Într- 
adevăr, vlăstar din Emmelia ca dintr-o rădăcină ai ieşit Și roade de cuvinte 


AA o seic 
bine potrivite ai dăruit» -. 


Merită, în fine, să notăm în Lexiconul Suda (sec. X, d.Hr.) apariţia unei variante 
tardive „Emmeleia”, identică cu forma substantivului comun emmeleia. 


Notiţa dedicată Sfântului Vasile se deschide astfel: «Vasile, episcop al Cezareei 
Capadociei, cetate care se numea mai înainte Mazaka, prieten al lui Grigorie, 
episcop al Nazianzului. S-a născut din părinți vestiți, din Vasile şi din Emmeleia, 
care se înrudeau de sus. A fost un bărbat cu totul elocvent şi a aprofundat până la 
ultimul hotar toată cultura » *. 

Suda înregistrează puţin mai încolo dubletul „Emmelia-Emmeleia” %, însă este clar 
că forma „Emmeleia” este doar rezultatul unei încercări târzii de a regulariza forma 
originală „Emmelia” prin aducerea ei la forma substantivului comun corespondent 
(emmeleia). 


Pe lângă mărturia celorlalte trei surse deja citate, care dau toate varianta „Emme- 
lia”, un indiciu că aşa s-au petrecut lucrurile găsim la (Pseudo-) Herodianus, retor 
şi gramatician alexandrin din sec. al II-lea d.Hr. Pasajul relevant este legat de o 
discuţie despre pronunția lui e atunci când, fiind inițiala cuvântului, este urmat de 
m. «E înainte de m se pronunţă simplu (i.e. cu spirit lin). De exemplu, al meu, pe al 


'% Manuel Philes, Carmina 5,46, ed. E. Miller, Hakkert, Amsterdam, 1967: «Eig sixova 105 
ueyăiov Baoilerov. IloiiH Ge ppovric, uâkap, &€ ei5ovg Eyer,/ IIOH]1) uEANGIŞ &€ Gkpaş Geopiac'/ 
Pins yăp eBiaornoaş €€ Euuejiac,/ Kai xaprov Gvesoxac Euueleic 10y0vg». Catrenul este 
construit cu o subtilitate care nu reiese nemijlocit din traducerea propusă. De remarcat, între 
altele, insistența poetului asupra stării de încordare a minţii (ppovriş şi u&ino1s), alăturarea 
adâncimii privirii (ăxpac Oeopiac) cu ideea de rădăcină (Pitng), asonanţa dintre uE&inoIc şi 
Euuelia sau repetiţia cu clară trimitere etimologică Euuelia - Euueleic. 

* Suidae Lexicon, lit. B, 150,1-5, ed. A. Adler, Teubner, Leipzig, 1928-1935: «<Baoiieios> 
Kaioapeiac Tijs KanraGor&v ErIoxonos Nr npllnv Mătaka Exa/eito, Eroipoc 1 pyyopiov 106 
Nadiav5âv En1oKOnov, yEyove GE yoveov nepipavâv, Baoieiov re oi Euuelerac, dv &voGev 4 
GVyyEVELO" VIP EAHOVIUOTATOG Kai TAONŞ TOLOEIAG EIŞ GKPOV EANAaKOC». 

* Suidae Lexicon, lit. E, 972,1: «Euue?era: xopiki Spyno1S. 6x06, Euueleia oi Euuelia, 4 
£Vpv6uia». 

meu, pe mine-pronume; a vomita, verb, adică a vărsa, de unde vine şi vomitat, 
adică vărsătură; tot, adverb, în loc de totuşi; şi cuvintele derivate cu ajutorul 
prepoziției „în” (en); de exemplu, armonios (emmeles); armonie (emmeleia); şi 
Armonica (Emmelia), <nume> propriu ”!». 


Grija autorului de a distinge între substantivul comun (emmeleia) şi numele pro- 
priu (Emmelia) este aici cât se poate de explicită. 


În secolul al X-lea, când a fost alcătuit Lexiconul Suda, situaţia era însă diferită în 
măsura în care diftongul ei se pronunţa „i”, la fel ca iota (i). Astfel încât a fost uşor 
ca forma originală „Emmelia” să fie ortografiată „Emmeleia”, după modelul sub- 
stantivului comun, cele două fiind acum identice fonetic, chiar dacă nu şi tonic. 


Aşa se explică foarte probabil şi de ce în anumite tratate de Patrologie greceşti va- 
în . » A A Pa = a 2) 
rianta „Emmeleia” este cea care a rămas în uz până astăzi “. 


„Emmelia” şi „Emilia” 


Ce au în comun cele două cuvinte? În afară de o similitudine înşelătoare (false 
friends), mai nimic. „Emilia” este varianta românească a latinescului Aemilia (în 
grafia arhaică Aimilia), prenume feminin latin şi numele unei vechi familii de pa- 
tricieni ai Romei *. 


Prin contrast, 'Eupueiia este un nume derivat din adjectivul grecesc &uueins, care 
înseamnă literal în acord (£v) cu melodia (ugiog), armonios, de unde bine pro- 
porționat, potrivit, grațios, elegant. Dacă ne-am putea îngădui un barbarism, echi- 
valentul românesc ar fi Armonica, accentul căzând şi în greacă, şi în română pe „!”. 
Oricum am considera chestiunea, este limpede că cele două cuvinte sunt diferite 
fonetic, etimologic şi semantic. O dovadă suplimentară ne este oferită de felul în 
care, începând cu epoca imperială, autorii greci redau prenumele latinesc Aemilia 
în greacă. Astfel, pentru Aemilia sau Aemilianus avem sistematic Aita, res- 


* (Pseudo-) Herodianus, Partitiones, ed. J.F. Boissonade, s.n., London, 1819, 31,9-32,1: «To e 
Zp& 705 u pilodraL'0iov: Enos: Eudv: ue, vrovouia: Eu, pijua, TO yEo, 60ev Kai EuerOc, TĂ £E€- 
paoua" Eu, Eripnua, âvri ro5 Guog: kai Goa no rijs &v npoVEoeos: oiov: Euuei1G' Euueleia: 
Kai Euueiia, KUpLov'». 

“E g. 5. IIAIIAAOIIOYAO5, Ilorpoloylla, Touog B', Ipny pn, A0LIvo, 1999, p. 389. 

“ Etimologia lui Aimilia este obscură. Cel puţin, n-am reuşit să găsesc nimic relevant la A. 
Ernout şi A. Meillet Dictionnaire etymologique de la langue latine. Histoire des mots, nouvelle 
edition, revue, corrigee et augmentee d'un index, Editions Klincksieck, Paris, 1939. 

pectiv Aipuuove, dar niciodată 'EuueMio ”. Per a contrario, în traducerea latină 
paralelă textului grec al Panegiricului în cinstea marelui Vasile din Patrologia lui 
J.-P. Migne, Eupuehio este redat prin Emmelia, în vreme ce substantivul comun 
corespondent (Euu&heia) este echivalat în latină cu concinnitas (simetrie, armonie) 


Nu există, aşadar, nicio justificare lingvistică pentru a-l reduce pe cel din urmă la 
cel dintâi aşa cum s-a întâmplat de atâtea ori în literatura noastră savantă despre 
Sfântul Vasile. 


Când Sfânta Emmelia devine „Emilia” 


Din păcate, nu am avut la îndemână mijloacele de a documenta precis momentul 
acestei asimilări. Este posibil ca forma care a pătruns pentru prima oară în cultura 
bisericească românească să fi fost deja „Emilia”. 


Precedente pot fi în orice caz identificate încă din 1897, când Preasfinţitul Calistrat 
Bârlădeanul publica în Biserica Ortodoxă Română un articol despre Sfântul Vasile, 


vorbind despre „tatăl seu (sic!), numit de asemenea Basiliu şi mama sa, Emilia, 
26 


În epocă se poate totuşi întâlni şi forma corectă, „Emmelia”. De pildă, Constantin 
Erbiceanu, profesor la Seminarul din laşi, o foloseşte de două ori într-un discurs 
din 1873 ”. 


* Vezi de exemplu Plutarh, Vitae parallelae (ed. K. Ziegler, Teubner, Leipzig, 1969) 2.5,1; 9.2,4; 
33.3,3 erc.; Polibiu, Historiae (ed. T. Buttner-Wobst, Teubner, Lepzig, 1889-1905) 31.26,3; 
31.26,7 etc.; Strabon, Geographica (ed. A. Meineke, Teubner, Leipzig, 1877) 4.1,11; 4.23; 
DA inele: 

*5 PG 36, 506 C: «Eccui Emmelia, quae id prius appellata est, quod postea fuit; aut id fuit, quod 
prius nuncupata fuerat, illa, inguam, merito Euueieiaș, id est concinnitatis, nomenferens ...». 

** + Calistrat Bârlădeanul, „Sfântul Vasilie cel mare, arhiepiscopul Chesariei Capadochiei ”, în: 
Biserica Ortodoxă Română, X (1897-1898), p. 1038. 

” 27 Constantin Erbiceanu, „Discurs la solemnitatea patronală a Seminarului Venia-min din 
Mănăstirea Socola, pronunciat în 1873 (În acest discurs s-a pertractat şi s-a apreciat literar 
viața şi scrierile Sfântului Vasilie cel mare, archiepiscopul Cesariei Capadociei), în: Biserica 


Ortodoxă Română, II (1875-1876), 8, p. 528: „,... pe muma sa, Emelia, ...”. Că nu avem aici o 
eroare este demonstrat de faptul că prof. C. Erbiceanu recidivează cu şi mai multă rigoare o 
pagină mai încolo şi scrie: „... muma sa, Emmelia, ...”. 

In 1911, consemnăm însă textul unei conferinţe a părintelui G.I. Gibescu în care se 
» . .1. 2) 
perpetuează licenţa „Emilia” *. 


Iar în traducerea Panegiricului în cinstea marelui Vasile făcută de părintele Nicolae 
Donos şi publicată în 1931 avem iarăşi forma „Emilia” ”. Dacă ne reamintim că 
acest Panegiric este singura sursă patristică în care putem afla numele mamei 
Sfântului Vasile, înţelegem mai uşor cum varianta greşită s-a impus peste tot, cu 
foarte rare excepţii. 


Este însă foarte posibil să fi jucat aici şi alți factori decât comoditatea cvasige- 
nerală a autorilor de a se opri la traducerea disponibilă sau de a perpetua forma 
primită. 


Putem bănui cu uşurinţă, de pildă, că decadenţa studiilor clasice provocată de poli- 
tica educaţională „anti-burgheză” a regimului comunist n-a fost de natură să uşu- 
reze elitelor noastre teologice dorinţa şi putinţa de a revizita textele patristice în 
original. 


s 

In această privinţă, nu este fără îndoială o întâmplare că singurii autori la care am 
putut găsi forma corectă „Emmelia” (ave)au şi o serioasă experienţă de clasicişti 
sau traducători patristici *. 


“ Pr. G.. Gibescu, „Sfântul marele ierarh Vasilie, arhiepiscopul Chesariei. Conferinţă ţinută la 
Societatea Femeilor Române ”, în: Biserica Ortodoxă Română, XXXV (1911), 1, p. 77: ,,... mama 
lui, Emilia”. 

* Sfântul Grigorie de Nazianz, Apologia sau cuvântarea în care arată motivele care I-au în- 
demnat să fugă de preoţie şi Elogiul Sfântului Vasile, trad. şi note Pr. N. Donos, Atelierele Zanet 
Corlăţeanu, Huşi, 1931, p. 127: „Cine nu ştie pe tatăl său, Vasile, nume mare pentru toți, care 
şi-a împlinit dorinţa lui de părinte, mai bine ca oricare alt om? EI întrecea în virtute pe toți 
oamenii şi numai fiul său a isbutit să-i smulgă întăetatea. Cine nu cunoaşte pe Emilia, care a 
fost numită de mai înainte ceea ce a fost şi 'n realitate mai târziu, întocmai cum fusese numită 
mai înainte, pe aceea, care cu multă dreptate a fost numită armonie şi care, într 'un cuvânt s'a 
dovedit a fi între femei ceea ce soţul ei a fost între bărbaţi ".,, Emilia” mai apare o dată într-o 
notă de subsol pe aceeaşi pagină. Nu am avut, din păcate, acces la o traducere mai veche a ace- 
stui Panegiric, datorată părintelui arhimandrit Teoctist Scriban şi publicată în Foaia biseri- 
cească a Sfintei Mitropolii a Moldovei, III (1870), 12-18. 

* Părintele loan G. Coman a fost licenţiat (1927) şi doctor (1934) în Limbi clasice al Facultăţii 
de Litere şi Filozofie din cadrul Universităţii din Bucureşti. Singurul regret pe care-l putem avea 
este acela că părintele Coman a tradus foarte puţin din scrierile părinţilor. Cât despre Con- 
stantin Erbiceanu (1538-1913), să reamintim că acesta a fost o figură semnificativă vieţii cultu- 
rale autohtone la începutul veacului al XX-lea. Teolog şi istoric, el s-a numărat de asemenea 
printre primii clasicişti români şi a fost membru, iar apoi vice-președinte al Academiei Române. 

Este, de asemenea, posibil ca această asimilare a „Emmeliei” cu „Emilia” să se fi 
produs pe fondul unei cutume existente în spaţiul ortodox românesc de a reda în 
general numele greceşti plecând de la pronunția reucliniană. 


În speţă, litera grecească n, pronunţată e (eta) în modul de citire erasmic, devine i 
(ta) în cel reuclinian. Astfel că spunem „lisus”, iar nu „lesus”, „Mihail”, iar nu 
„Mihael”, „Grigorie”, iar nu „Gregorie”, „Nichita”, iar nu „Nicheta” (totuşi „Para- 
clet”, iar nu „Paraclit”), deşi în anumite cazuri formele rezultate din cele două tipu- 
ri de citire coexistă relativ paşnic (de pildă, avem „Daniil”, dar şi „Daniel”). Prin 
analogie şi în lipsa contactului cu originalul grecesc, a fost uşor să se creadă că 
„Emmelia” este doar o preţiozitate futilă, ba chiar simptomul unor influenţe străine 
şi, ca urmare, să se decidă reducerea lui la mai familiarul „Emilia”, premisa tacită 
fiind aceea că diferenţa dintre cele două provine doar din sistemul de citire, iar nu 
exclusiv din etimologie. 


Insă, oricare ar fi explicaţia şi reamintindu-ne importanţa pe care o are pro- 
blematica numelui în creştinism, să reținem totuşi că pe mama Sfântului Vasile o 
chema Emmelia. 


Summary: Emilia or Emmelia, What Was in Fact the Name of St Basil the 
Great's Mother? 


The name of St Basil the Great's mother has enjoyed a curious fate in Romanian 
patristic bibliography of the last century, in which it is found most of the time 
under the form Emilia. My inquiry starts from this largely attested fact, and aims to 
bring a contribution to the recovery of the correct form Emmelia. 


While the form Emilia is the option of all major Romanian Handbooks of Patro- 
logy in use today, closely followed in this by a vast majority of scholarly literature 
on St Basil, one might at once take pain to notice its Latin overtones, and so to find 
it rather bizarre for an aristocrat Greek women from the fourth century Cappadocia 
to bear such a name. This, however, proved to be plainly not a very intriguing 
detail for most of the Romanian authors treating about St Basil's family, since | 
was able to discover only two exceptions to the overwhelming current consensus 
on the question, namely in the Reverend Fr loan G. Coman and the Archdeacon 
loan I. Ică jr. 


In contrast with this practice, the ancient sources provide us with consistent 
evidence that the original form was Emmelia. This is well attested, for instance, in 
St Gregory of Nazianzus (Funebris oratio in laudem Basilii Magni 10,1), in the 

Constantinopolitan Synaxarion (First of January) and in Manuel Philes, a late 
Byzantine religious poet from the 14th century (Carmina 5,46). In Suda Lexicon 
(10th century, one may also find a form Euu&heo, which is clearly the result ofa 
late attempt to bring the spelling of the original 'Eupueiio in line with the common 
noun Euuthe , as by the 10th century they were read in the same manner. In 
earlier periods, 'Euueiia and Euutheia were, however, carefully distinguished, as 
one may learn from a passage of (Pseudo-)Herodianus, a grammarian from the 2nd 
century, A.D. 


What has 'Eupueiia to do with Emilia? When one takes a closer look, these names 
reveal to be Just two false friends. Emilia is the Romanian form for Aemilia, a 
Latin name whose archaic spelling was Aimilia, and meaning obscure. By contrast, 
'Euueita has a wholly Greek and transparent etymology. Tempting as it may be at 
first sight to confuse the two, they are actually different in almost every respect. 


This conclusion is strongly supported by the way in which Aemilia is rendered in 
Greek authors from the imperial period. Thus, in Polybius, Strabo or Plutarch one 
finds consistently Aiuuiioa, and Aiuuovl d for the Latin Aemilia and Aemilianus, 
respectively, but never 'Eupeiia. As a further confirmation, in the parallel Latin 
translation of St Gregory of Nazianzus' Funebris oratio in laudem Basilii Magni, 
the modern Editors of J.-P. Migne Patrology have quite naturally rendered the 
common noun £uu&eia by the Latin concinnitas, while they have simply 
transliterated 'Eupueiia as Emmelia. Indeed, no correspondent exists for Eupueiia in 
Latin. 


How came Emmelia, then, to be assimilated to Emilia in Romanian scholarly 
literature on St. Basil? My suggestion is that their similar sonority has provided a 
good starting point for this confusion. The only 20th century Romanian translation 
of Funebris oratio in laudem Basilii Magni - which renders 'Euueita by Emilia - 
may also have contributed to a significant extent. And the decline of classical 
studies among Romanian patristic scholars during the communist era has achieved 
to do the rest. 


"Emilia sau Emmelia, cum o chema de fapt pe mama Sfântului Vasile cel ma- 
re?”, Studii Teologice s.n. 9(4)/2013, p. 69-78. 

Sfânta Emilia, mama Sfântului Vasile cel mare - ocrotitoarea femeilor cu 
mulți copii și ocrotitoarea familiei creştine 


Prăznuirea sa principală este la 1 ianuarie s.v /14 ianuarie s.n și 8 mai s.v /21 mai 
s.n - ziua adormirii sale. 


Când vine vorba de cuplurile sfinte căsătorite, o atenţie deosebită se acordă acelor 
familii a căror sfințenie este urmărită de câteva generaţii. 


Două astfel de familii mari trăiau în secolul al IV-lea în Cappadocia (Turcia de 
azi).Sfânta Emilia (ţ 372) şi Sfântul Vasile cel bătrân ( 349) au dat naştere unei 
mari familii sfinte în istoria creştinismului. 


Sfinţii soţi se remarcau prin râvnă creştină. Împreună au făcut multe fapte bune, 
milostenie pentru săraci şi pelerini acordându-le multă dragoste. 


Au suferit persecuții şi au fost forţaţi să se ascundă în munţi timp de şapte ani. Erau 
părinţii a zece copii. Patru dintre copiii lor sunt veneraţi ca sfinți: Vasile cel mare, 

Grigorie de Nyssa, Petru de Sevastia și Macrina, fecioara. Bunica lor, Macrina cea 
bătrână, este venerată ca sfântă. 


In total, şapte persoane dintr-o familie sunt incluse în Sinaxarul sfinților. In 
Biserica Ortodoxă sunt consideraţi sfinți şi fiul Emiliei şi Vasile, călugărul Nav- 
cratie, dar şi soţul cuvioasei Macrina. 


Fiul cel mare, Vasile cel mare, a fost episcopul Cezareei şi mitropolitul Capado- 
ciei. A luptat împotriva arianismului, a reformat Liturghia și a organizat viaţa mo- 
nahală în Orient. 


Este interesant că Sfântul Grigorie de Nyssa, deși era fiu de părinți sfinți şi trăia el 
însuşi în căsătorie, s-a învinuit pentru că şi-a ales viaţa de căsătorie. El a susținut că 
căsătoria este primul lucru care trebuie aruncat pe drumul către Hristos. 


Sfinţi Emilia şi Vasile cel bătrân sunt pomeniţi împreună în Liturghia din 30 mai. 
Martirologul vorbeşte despre ei ca „adevăraţi soţi sfinți care lăsându-și copiii moş- 
tenitori ai virtuţilor lor, au adormit în lume”. 


SR 5 e 


Un exemplu frumos de familie sfântă în care s-a aşezat sfințenia din generaţie este 
familia unui alt mare Sfânt părinte capadocian, Grigorie de Nazianz. 


Ambii părinți sunt veneraţi ca sfinți: Sfânta Nonna (Ț374) şi Sfântul Grigorie 
Nazianz cel bătrân (aproximativ 376-374). 


Sfinţii Nonna și Grigorie au avut trei copii, toți fiind veneraţi ca sfinți. Sfântul 
Grigorie cel bătrân a fost episcop de Nazianz. La acea vreme celibatul nu era obli- 
gatoriu pentru cler, nici măcar la nivelul episcopului. 


Cel mai cunoscut fiu al Nonnei şi al lui Grigorie cel bătrân este Sfântul Grigorie 
Teologul - a fost hirotonit preot de către tatăl său, mai târziu a devenit episcop al 
Constantinopolului, dar în curând a renunţat la episcopat şi a dus viață de pustnic. 
A fost mai mult călugăr decât episcop şi de asemenea, un remarcabil scriitor teo- 
log. 


Cel mai mare dintre copii, Sfânta Gorgonia era o femeie căsătorită, ai cărei doi fii 
erau episcopi. 

Fratele Gorgoniei și Grigorie, Sfântul Cezar (Cezar), a fost medic, apoi consilier al 
Cezarului, după un puternic cutremur a fost botezat, a împărțit săracilor toată ave- 
rea şi a devenit pustnic. 


Pomenirea liturgică a Sfintei Nonna și a Sfântului Grigorie cel bătrân este sărbă- 
torită atât în calendarul catolic, cât şi în cel ortodox. 


Fenomenul sfințeniei de-a lungul generaţiilor s-a întâlnit nu numai în Capadocia, 
mai multe astfel de familii sfinte au trăit în secolul al VII-lea şi în alte ţări. 


Sfânta Emilia, mama Sfântului ierarh Vasile cel mare, Capadocia, Turcia (| 
ianuarie) 


In prima zi a anului, când Biserica prăznuieşte pe marele ierarh al Bisericii, Sfântul 
Vasile cel mare, este pomenită în fiecare an, aproape neştiut de mulți dintre noi, 
maica sa, Sfânta Emilia, al cărei nume se tâlcuieşte „gingăşie”. 


Emilia din Cezareea (Cappadocia) s-a născut în Cezareea între 305 şi 315 de ani 
într-o familie înstărită, care deţinea numeroase bunuri în Asia Mică. 


În tinereţe, Sfânta Emilia s-a remarcat printr-o frumuseţe rară, dar, fiind o persoană 
profund religioasă, s-a pregătit pentru celibat. Cu toate acestea, a rămas orfană de- 
vreme, tatăl ei a fost martirizat sub împăratul Licinia. În acea perioadă, foarte des 
fetele singure erau răpite pentru căsătorie forțată. Temându-se de aceasta, Emilia s- 
a căsătorit cu avocatul Vasile, care mai târziu a devenit preot. Vasile era cunoscut 
ca un om educat şi evlavios. 


Sfântul Grigorie Teologul scrie că căsătoria lor a constat nu atât într-o unire tru- 
pească, cât într-o luptă reciprocă pentru virtute. Au avut grijă de cerşetori, au 
acceptat pe străini şi şi-au cheltuit o parte semnificativă din proprietate pentru ca- 
ritate. Domnul a binecuvântat-o pe Emilia cu mulți copii, ea a avut 10 copi. 


Este venerată ca o mamă care a crescut cinci sfinţi - Sfântul Vasile cel mare, epis- 
copul Cezareii din Capadocia, Sfântul Grigorie, episcopul Nyssei; Sfântul Petru, 
episcopul Sevastiei; Sfânta Macrina cea mică și Sfânta fericită Teosevia. 


La 22 de ani, fiul Emiliei, Navkratie şi-a părăsit cariera şi lumea şi s-a retras în de- 
şert şi a trăit în izolare şi pustnicie, post şi rugăciune timp de 5 ani, după care a fost 
onorat cu o moarte fericită. 

Un alt fiu, Nicephorus, a a trecut la Domnul la o vârstă fragedă. 

Numele celorlalți copii ai Emiliei sunt necunoscuţi. Se crede că unii dintre ei au 
devenit mai târziu călugări. 


După moartea tatălui ei, fiica cea mare Macrina a ajutat-o pe Emilia să conducă 
gospodăria; când copiii au crescut, ea a convins-o pe mamă să adopte un stil de 
viață monahal. Împreună s-au retras într-o moșie îndepărtată de pe malurile râului 
Iris, în Turcia modernă, şi au întemeiat acolo o mănăstire. 


Unii dintre sclavii pe care îi eliberaseră voiau să renunţe la lume şi ei și să meargă 
la mănăstire şi aveau totul în comun: o chilie, o masă, o haină; aveau tot ce aveau 
nevoie pentru o viață trăită în mod egal; au slujit Domnului cu un acord, în sme- 
renie, blândeţe şi dragoste și nu au avut mânie, invidie, ură, dispreţ, nimic care nu 
ar fi pe placul lui Dumnezeu. Aveau o singură dorinţă şi o indelencire - gândul la 
Dumnezeu şi rugăciune şi considerau că îngrijirea şi munca pentru nevoile trupului 
sunt comploturi neimportante, şi nu o îndeletnicire în sine. 


După ce a trăit până la o vârstă matură, Sfânta Emilia s-a apropiat de sfârşitul vieții 
pe pământ şi zăcea la pat. 


Aflând despre aceasta, fiul său mai mic Petru a venit la mănăstirea ei și, împreună 
cu Sfânta Macrina, a început să aibă grijă de mama lor în timpul boli ei. Macrina 
şi Petru au stat la patul mamei lor de ambele părți şi i-au chemat pe ceilalți fraţi şi 
surori după nume, iar ea a lăsat peste toată lumea binecuvântarea sa ca o comoară, 
binecuvântarea mamei sale. 


Apoi, punând o mână pe Macrina şi cealaltă pe Petru, ea a spus, întorcându-se către 
Domnul:Ție, Doamne, îți dau primele roade și zeciuială din roadele pântecului 
meu: primele roade - această fiică întâi născută, zeciuială şi i acest ultim fiu! În 
Vechiul Testament ai poruncit să se aducă primele roade şi o zeciuială din roade: 
să fie o jertfă favorabilă şi lasă Duhul Sfânt să coboare asupra lor! Cu aceste 
cuvinte a trecut la Domnul. Avea atunci 73 de ani. 


Sfânta Emilia îşi dădu cu pace sufletul în mâinile Domnului la 8 mai 375, fiind 
înmormântată lângă soţul ei, aşa cum dorise. 


Aşa de încredinţată a fost Sfânta Macrina cea tânără de sfinţenia părinților săi şi de 
îndrăznirea lor înaintea lui Dumnezeu, încât pe patul de moarte îi aduse aminte 
fratelui ei, Sfântul Grigorie ale Nyssei: 

- Ai ajuns vestit în cetăţi şi între noroade şi neamuri. Bisericile lui Hristos trimit 
după tine şi te poftesc să le ajuţi şi să le îndreptezi. Oare nu bagi de seamă harul? 

Dă mulţumire lui Dumnezeu, care cu rugăciunile părinților noştri, te-a înălţat pe 
aceste semeţe piscuri. Căci tu, prin tine însuţi, nu ai nici o putere. 


Sursa: 
http://vww.meargenti.ro/icoane-ortodoxe-sfinti-nume-femei/sf-emilia-mama-sf-vasile-cel- 


mare-ocrotitoarea-femeilor-cu--281010 

Atanasie 1. Skarmoghiani - Mamele eroine ale Sfinţilor trei ierarhi 


KARMOGHIANI 


Emilia, Nona şi Antuza au fost cele trei mame eroine care prin viaţa lor s-au în- 
vrednicit de bucuria de a fi trecute în rândul sfinților. Acestea au primit cununa cea 
neveştejită a slavei veşnice, dar şi laudele, cinstirea şi recunoştinţa creştinilor, 
pentru că familiile lor au dat mulţi sfinţi Bisericii, „în special pe cei trei mari lumi- 
nători ai soarelui întreit al dumnezeirii”, Vasile cel mare, Grigore Teologul şi loan 
Gură de Aur. 


Taina măreției celor trei ierarhi se găseşte în chip mărturisitor şi în cele trei femei 
evlavioase, în mamele lor: Emilia, Nona şi Antuza. Şi adevărul acesta l-au pro- 
povăduit „cu propria gură” aceşti îngeri pământeşti, locuitori ai cerului, şi l-au con- 
semnat în scrierile lor, ca neamurile care vor urma să afle despre puterea mare şi 
înălţătoare pe care o are lucrătorul cel împreună cu Dumnezeu, care se numeşte 
Mama. Adevărul acesta l-au mărturisit şi l-au repetat şi alţii: „în spatele unei mari 
personalităţi se ascunde de regulă o mamă minunată”. 


Mamele vestite ale celor trei ierarhi au înţeles marea lor misiune, şi tocmai de 
aceea s-au nevoit, s-au ostenit şi s-au dăruit într-o mare măsură lucrării materne de 
a-1 forma pe copiii lor „în învăţătura şi mustrarea Domnului”, arătându-i pe aceştia 

învăţaţi ai vremii şi sfinţi ai Bisericii. De aceea se cuvine să urmărim jertfa lor în 


chip amănunţit în paginile acestei cărți. 

Bucură-te, Sfântă Emilia, mamă de Sfinţi, te rugăm Sfinţește-ne și pe noi! 

